text:
In sardu iscrio, in sa limba imparada dae totu senza mastru in pizzinnia; in conca mia restadu non bi hada ne latina ne itala poesia, si in cussas limbas l'haere impastada mi dian haer nadu chi no est mia: Coment'isco faeddo, accola nada, però est cosa mia et non furada. (padre luca Cubeddu)
venerdì 31 maggio 2013
pasende
sabato 25 maggio 2013
Sos versos
Sos versos
Si ponzo duos versos de rimare
Est ca de issos chelzo ischire solu
Su mentres chi an ispicadu ‘olu
Intro ‘e me .. it’ an bidu passare.
Penseris de gosu et oriolu
Cuados, chi si cheren acerare
Pro ‘ider e poder abboigare:
“liberos .. nois ti damus cossolu”
Si cantu est lezeru su penseri
Gai lu est su coro e sa cuscescia
Tando sos verbos nd’ essin luego
Gasi in rimas nde rio e prego.
Cando pesan bi cheret pascescia
Pro descrier ‘ue dolet e ferit.
mercoledì 22 maggio 2013
sas bator istajones (Paula Black - Eranu) = (Lussorio Cambiganu - Atunzu) = (Beppe Pintore - Ijerru) = (Cosimu Capra - Istiu)
Un'idea in conca mi si moe'
sas bator' istajones a cantare
s'accudit Pilisu deo bi soe
su cuartettu cheria formare
cun Cosim' e Pintor'a bonu proe
calch' iscut' in pasu a poetare...
...Atunzu e igerru manu manu
cun s'istiu; deo leo s'eranu...
eo che isse m' agato innoghe
chilchende sempre cussu briu nou
tando de s' istajone 'eto s'oghe
cussa pius atesu dae su tou
pro cantu in paraulas bi joghe
iseto chi mi diat dae su sou
isperas noas chi cuat in su punzu
pro cussu est chi mi naro atunzu
Deo bi so e no isto a sa cua
proite sa cua est unu cuerru
Besso a campu timo s'inserru
bisto in campu e no leo sa fua
chi donnunu lea sa parte sua
tando deo mi lu leo s'ijerru
paret istajone de pagu contu
pero no es cun issa su tramontu.
Paola su eranu si lu cantada
ca sos fiores tenet in podere,
Lussuriu s'atunzu si lu antada
ca de cussu at tentu piaghere,
Pintore in s'ierru non m'ispantada,
e de sighire ap'eo piaghere,
in motu jà la ponzo forza e briu
ca a mie tocadu mi est s'istiu.
De Floris diosa m' 'anto ancella
ube pass' 'eo su log' indeoro
ca bivo s'istajone pius bella
cuss' 'e sa gioventude chin decòro
tot' ube ponzo manu lasso prellas
e totu sos viventes innamoro...
... A mi cumbater nd'azis de asìu
no tim' atunz' ijerru nen s'istìu...
Est s’ istajone chi atit abbas friscas
Pustis d’ aer patidu sa siccagna
De piantas b’ at restadu liscas
E sa natura de istiu si lagnat
Pastore in s’ aronzu gai s’ arriscat
mudende su colore a sa campagna
semenat tando d’ ispera s’ aronzu
sas primas dies de su nou atonzu
Totu bos paret brulla e incantu,
ma deo de ateru parere so'.
A su eranu tzeltu no naro no,
e cun s'istiu fato ateretantu.
Su atunzu ancora ite ti do;
ma so deo ch'istelzo nidu mantu.
Poi e sa fadigas nd'azis gosu,
ca so s'istajone de su reposu.
Chi calcunu inamores jà l’azeto
Ma in s’istiu sun sos fortunados,
s’istiu dogn’annu da l’iseto
s’istajone ‘e sos inamorados,
sas copietas tando in su boscheto
s’apartan, ca sun fidanzados,
solu s’istiu a cussos est amigu
ateru che semenare ogliu e trigu.
No b'at frutu sena sos frores mios
Rinu no si la prenede sa chedda
Peppe tue lassas niàd' e nìos
ca las bato deo sas rundineddas
Cosimu su frutu in sa pischedda
pro sa sicagna ti dat sos adìos...
...So deo chi dispenso su surrisu
su logu tristu mud' in log' accisu...
dae cabidanni a pasch’ e nadale
tres meses chi pienan sas chentinas
innennas de uas e binos tales
chi dan ispantu a s’uca pius fina
sas tazas no agatan iguales
colore rubicante o cristallina
est istajone de nuscos coloridos
de ammentos bezos e noos mai idos.
No isco cale entu chi bos curada,
faghinde totu custos paragonones.
No sezi bois sa bellas istajones,
s'ijerru gai nemancu si oscurada.
Sa notte pius longa si mesurada,
e sa familias sunu in unione.
Ca e s'istajone mia zentile,
chi reunit a totus in su foghile.
Paola cun sos frores a vicinu
Sas rundines tenet po modellu,
In s’istiu t’osserva caru Rinu
Su prudone in binza cant’est bellu,
Cannonadu, Malvasia e Vermentinu,
Pascale, Zirone e Nuscadellu.
Pepe in su foghile est inserradu
Sa bona parte la faghet corcadu.
sos poetas ca deo los ispiro
in dogna cantone galu m' 'antan
a mutos acorados e suspiros
ca in beranu sos ogros s'ispantan
pro me' sun armonias e ammiros...
...lassan a bois solos derellitos
chena cantone nen versos lichitos...
Lussorio Cambiganu ^^^^^^
Est sa vida noa chi est naschende
Sas tancas coloradas dae su grogu
Paren chi a su tempus sian riende
Gai sos montes passados a fogu
‘ido chi beste noa sun ponzende
Cussa niedda chi l’at postu s’ istiu
Chi tristu at dadu comente un’ atiu.
cando in ijerru est a reposu.
Bestida de candore e sa muntagna,
su logu immaculadu e maestosu.
S'isposu chilcat a sa cumpagna,
e sa cumpagna chilcat a s'isposu.
Ch'est un'incatu pintadu de deu,
e totu custu est in tempu meu.
Cando chi ch’est coladu su eranu
In sa campagna donzi cosa agatas,
b’at basolu, verdura e b’at patatas
fragolas, piberone e predinzanu,
zucas, zuchitas e tamatas,
sindria e melone fitianu,
Italia, Perlona cun Regina,
si las conto…bind’ada una duzina.
e binnennas pro sos imbreagolos
s'igerru mi ponet in oriòlos
ca m'infritat su sartu ispilidu
s'istiu cun cussu sole 'uddidu
arrustit sos turistas che corzolos...
... Totun' est sa suave frina mia
no b'at bentu, tempest' e bascarìa...
S’ intendet cussas boghes d’ istajone
Sos istudentes torran a sa sola
In sas garreras e ch’ essit su magone
Sas rundines atesu si che ‘ olan
Lassende siat sas biddas che masone
No est mamentu ‘e dolu ne tristura
Est su cominzu de un’ater’ avventura-
caule de cupu e de fiore
Frutas bellas de cachi cun aranzu
cun mandarinu de bonu sabore.
Limone creschet de grogu colore
e pompelmu chi conta cumpanzu.
Sunu totus frutas chi agradan a tie
ma creschene in su fritu e in su nie.
S’aranzu in s’ierru ti lu mira
E Rino aberila s’iscola,
ma in lampadas in campagna cola…
b’at mela, figu, pruna e pira
pessighe, cariasa…e no est sola,
marragocco, zinzalu e giuggiola
s’unu nd’assazas, s’ateru lu tira.
E Paola, si ti cheres abronzare
Solu in istiu falatiche a mare.
l'est cando comintzada s'iscola
pro cuss'isettan sempre sa dominiga
ca issos sunu in sas menzus vola
ma cand'a mannos messan sas arzolas
est ca s'estru meu si los pìnniga'...
...tando si una femina abojan'
amoran e in maju si la cojan'...
S’ abberin sos dizizos de sa mente
Progetos mai cumpridos sempre in bia
Si lean torra in manu frecuente
Si chilcan modas noas e sa ghia
Pro dare unu mastru a su dischente
Buschende remediu a s’errore
Si dat impoltu a tempus benidore
chie leat e chie no leat gustu.
Ma in dies de frittu e de ranzola
e de abba pro no esser'infustu:
in domo istades a faghe s'arrustu
binu e sabores sa die cossola.
Sa zimineas isvelana su fiagu
e sunu bellas oras de divagu.
Sa fiza santa si l’as connoschida,
ammenta in istiu ch’est naschida
ch’at postu su dimoniu suta pese
De cabidanni s’oto de su mese
In istiu Maria at tentu vida,
a mesaustu cun biancos velos
che la leana a chelu sos anghelos.
sa Mama, amenta su Fiz' est mortu
in beranu, e ponebei cura
chi a sas tres dies este risortu
e pro no Li faghere unu tortu
lu festamos e in s'amment' addura'...
...mortu est Issu in sa Vera Rughe
ma in beran' estidu s'est de lughe...
Totu benin.. no bi nde mancat una
Peruna d’ issas est su campione
Si mancat sa salude e sa fortuna
S’ atunzu a cominzu s’ imponet
D’ annada, comente est pro sa luna
Chi dat lughe in notte serena
Ma solu cando est bene piena
arrivana a sa data puntuale.
Deo puru los apo a s'usuale
ca si estit a festa onni vitrina.
Proite nasche sa criaura divina
e totue lu festana su natale.
In ijerru sempre l'amos connotu
pro sa cale festat onni devotu.
Mi non so galu pizinnu minore.
Jeo non bo lu nego su valore
Po bos risponder so ancora iu.
Ma in Nuoro b’est su Redentore
Nade puite lu festan in s’istiu?
Sa festa pius manna e pius digna
Chi bind’enit dae totu sa Sardigna.
ca l'amustrades totu s'ispirìtu
peroe a bos dare sos azuos
a sas chimbanta dies de apìtu
pustis de pasca falat a congruos
s'Ispiritu Sant' 'e Deus beneitu...
...nademi como si no bi fit Issu
a cale sant'ìan sa die promissu...
De santos e de mortos su mamentu
Totu si movet su tristu e su cuntentu
In custu mese de pienu atonzu
Chie de festas puru l’ at aconzu
Paret isteddu de santu Larentu
Cando in altu paret bene tentu
Ruet a terra fragassad’ e isconzu
chi serenu a iscultare mi setzo.
Sigomente ido sezis avetzo
e onnunu tene su piaghere sou.
Cun megus arrivat s'annu nou
e s'adiu apo dadu a so betzo.
A mesa notte s'isparat totue
nessi rejone mi dade in cue.
Ma puite dae me ti alluntanas
Rino cosa e narrere ti tenia,
Sas festas prus bellas paesanas
Pintore faghen in s’istajone mia,
in atunzu sa nue primidia
s’aba ti la mandada a funtana
in donu contr’a deus la protestas…
non b’andat prus bene a fagher festas
Paola Black ---
Pro dogna festa sa creja la mudan'
e sas candelas mai no s'istudan'
in offerta pro gratzias a dare
dae sos ratos sas rosas che pudan'
pro poder mort' e santos onorare...
...ma si no b'intro deo cun s' 'eranu
no b'at frores in vasu ne in manu...
Lussorio Cambiganu ^^^^^^^^^^
Pasan subr’ e sa terra isfritulida
Saltizas e pancetas in sa trae
Isetan de su fumu s’ imprimida
Jannas abbeltas o a gir’ e jae
Totu apitu sun a cuss’ ischida
“Gosimu nara, si tue nd’ as gana
Est custa s’ istajone chi lu dana”
cussas bideas ca faghes festa.
Ma permiti chi feta protesta
ca sa mia est'atera chistione.
Cun sa caratza posta in testa
thurpos etirajos mamutones:
los bides isfilende in s'istrada
e tue puru sighis sa mascarada.
Cando sos campos de oro estidos sunu
Cun papaveros rujos de ammirare,
totu bi andan a los retratare
ma sunu meos no nde toches unu.
Non b’ad’amante in terra perunu
Chi no l’ada s’amorada regalare
Sos frores de Rino sun serenos
Nara si li regalas crisantemos.
Paola Black ----
pro s' istire pedidemi permissu
ca pro sa robb' 'e bos bestire fissu
de cotone e linu si nd' ispatza'
gai su fritu dognunu si che catza'
duncas donzunu mi est sutamissu...
...ca si sa fibra no bos apo furnidu
no bos cuades cara ne cunnidu...
Gai comente no podet esser s’ annu
Allegru e cuntentu est a cumone
Chie dat bene e no faghet dannu
Est bezu custu contu ‘e su sermone
“narat bene ma ponet s’ ingannu”
Su crisantemu no ruet in s’ ingannia
Ca est de ann’ e vida..pizzinnia.
in ijerru altare non ba lanzu.
S'atonzu tenet frutu licanzu
gai s'istiu nde tenet a primore.
Ma pessade cando b'es s'amore
si coronat cun fiores de aranzu.
In s'istajone mia tenen vida
simbulu e sa copia ch'est'unida.
deo no b’ando a carrasegare
ne a ue Rino bi ando a pedire,
ne de caratzas mi gheglio interessare
comente sò, a fora cheglio essire,
in istiu m’illepio su istire
e mesu nudu mich’ando a ballare,
salas de ballu sena lampiones
ateru che Merdul’e Mammuthones.
andat cun sa bella pro ballare
Pintore chi si cheret cojuare
portat de sa zàgara s'istendardu
Rin' a su crisantem' at riguardu
pessende sos mortos allegrare...
...Ma deo de sos frores so reina
mudo altares, losas e vetrina...
Chi atit sa mente a su reposu
Gai s’ atunzu ponet in bedrina
Chie de vida faghet arte e gosu
Ischit ‘ue pasare cuss’ ischina
Chi drita la muntenet dignitosu
Cominzat s’ istajon’ e su tribagliu
Pro chie sa vida no ponet isbagliu
chi parene pintadas de arghentu.
Cantas bias bettades farrancas
a su nie pro su divertimentu.
Donni piseddu idides cuntentu
s'idene immaculada sas tancas
Si bada de porcrabu calchi pegus
po lu cassare andades de segus.
Paola est a brincos e a bolos
Ca nd’at de su eranu sos disizos,
geranios, gerberas e lizos
ortensias, tagetes girasolos,
callasa, tulipanos gladiolos
ammenta totu sun sos meos fizos,
un’orchidea bella b’apo inie,
si b’enis, cussa est riservad’a tie.
Pintore a Dian'a banda lassa
no la suguzese pro caridade
chi no ses mastru in s'art' 'e sa cassa
astenidi ca no nd'as piedade
Tue Cosimu cuss'idea bassa
muntenedila ca mi ses che frade...
...e tue Rinu cun s'ischina ritza
mi paret ch'as arrett'atera fritza...
S’ intendet in su buscu pasculare
Lande, olieddu e frutos de autunzu
Chilcan fin’ issos pro los manigare
Massaju etat ranu pro s’ incunzu
De lampadas o triulas a lu messare
It’ est chi podet esser cuss’ istiu
Chena a mie no coglit un’ utiu.
comente in beranu e in istiu.
In sa tana sua si dromit s'ulzu
cun ateros animaleddos custoiu.
Ma deo bi apo su mese pius culzu
in solu vintotto dies es finiu.
De s'annu bisestile e su proe
donni battro nde conta vintinoe.
una cosa bos cheria dimandare
s’amantes sezis de sa cumitiva,
in istiu ch’andades a sa riva
bos bagnades in abas de su mare,
inie donzi atore donzi diva
totu nudos intrana a bagnare,
ma Pintore si pones ment’a mie
nudu, t’imbrossina in su nie.
da chi suerades pro su calore
che totu sos viventes in amore
ca est gai chi nos at fatu Deu
e pro cantu ch'in vida restat reu
su cristianu si godit su favore...
...de su 'eranu, puru s'est coladu
ca cheret a zovan'esser torradu...
Cherides istajones triulare
No bi nd’ at una chi apat determinu
Si una brincat s’ annu de ‘intrare
Est comente fogu in su luminu
Coitat meda in presse a s’ istudare
Si a linna o calvone no s’ acostat
Pro un’ iscut’ ebbia est fatu aposta
ca bo lu naro in custa poesia.
In sa meighina narre bos cheria
chi su fritu e su menzus allacciu.
Proite faghen sa crio terapia
cussa la faghene cun su ghiacciu.
Pro chi su sole lu siat benignu
su fritu siguru no es malignu.
Su eranu est bellu jà bi creo
Jeo pro cussu no apo oriolu,
mi piaghet po una cosa solu
ca in beranu so naschidu jeo,
ma però una cosa penso e creo
in istiu fia andende solu…
e mai apo tentu maladia
ca godidu ap’e su sole s’energia.
tand'issas a su tempus meu benin
sos fiores de Bach ca bos sustenin
bos curana disturbos d'onzi male
e chi no bo los curan bo los lenin
boidu fit bistadu s'ispidale...
...donzunu cun sa meighina sua
pro bos sanare carculos e bua...
Ijerru cancaradu dae su fritu
A tie istiu caente iseto torres
21 e cadidanne a meu abbitu
Beranu in sa vida mai nde morzes
Ca totu in su mundu sun apitu
De lughe, de natura e de colores
Chi dian cuntentu .. comente tue fiores
proite naschidu soe su noe.
Cosa es chi oldinadu a deu
chi deo tando naschidu soe.
Ma in s'isporto invernale peroe
fia semper'anende a buleu.
Pro cantu non baiat murrunzu
cun su eranu e cun s'atunzu.
Pintore a mi la finis custa lagna
S’isporto in ierru est fora d’usu.
Cando est arrivende sa sicagna
Sos turistas acudin de piùsu,
ca de su mare si che ghettan susu
o una gita si faghen in muntagna,
si andan in atunzu est in debadas
ca b’at donzi die temporadas.
A Cosimu che furo una die
su tres de cabidanni so naschìda
e gai paregiamos sa partìda:
una deo, una issu nd' afìe';
Rinu ada in comunu a mie
su sinnu 'e sa Virzine innida...
...e a Pepe furare li cherìa
cussu Noe de rara poesìa...
Pessende de poder andare in paghe
Ma dadu su continu , b’ at impudu
Ca ‘e s’ annu tue ses solu tenaghe
De bator as pag’ oghe.. istadi mudu
Istiu est gatiu e nudda faghet
Est erighina de aterar’ istajone
Su pius istracu e su pius mandrone
ca ti rispundo liberu e francu.
Iscaladores a su monte biancu
bi pigana comente a s'evereste.
Est istiu e invernale sa este
ponen ca no nde faghen a mancu.
Chi no morini cue de su fritu
ca es semper'ijerru in cussu situ.
Ello tue bi fisi a tistimonzu?
Sas mannas dies de cust’istajone
Las impito totu in su messonsu,
Ca si no messo po s’ocasione
Tando in atunzu intrat su bisonzu,
e tue cun s’ierru fritu fritu
mancu bo lu cazades s’apititu.
semus sas istajones de s'annu
siat a ispron' o corrìa lenta
donzuna batit virtudes e dannu
tando a bite sezis in affannu
cand' 'onzuna tres meses si b'istenta'...
...e pustis pronta tevet tzeder passu
a s'atera chi mudat custu zassu...
Lussorio Cambiganu ^^^^^^^^^^
Sas istajones totu de sa vida
Sa pizzinnia s’atunzu mi daias
Pustis d’ ijerru sa gioventur’ ap’ ida
Isperas sun maduras alu ias
In su beranu chi bivo chida-chida
Cando s’ istiu s’ erva at a siccare
Fin’ eo che totu… m’ ap’ a reposare
e chi siana medas b'e s'ispera.
Atunzu istiu cun primavera
e s'ijerru faghe s'omine mannu.
Cando es fritu leamos caldu pannu
ma cando es caldu roba lizera.
Po gai calda tenimos sa gobba
a segundu su tempus e s'orroba.
In istiu est sa menzus zoventura,
in beranu innossente che anzone
in atunzu arrivende est sa tristura,
ite dol’in s’ierru, disaura
ca est de vida sa conclusione.
Duncas s’istiu solu est c’at valore
De sa vida su menzus isplendore.
Paola Black ----
s'istiu sighit sa mia istiga
s'atunz' ateros tres si nde los piga'
s'igerru totu ponet a magese
tando torro deo ateros trese
e gai si cumpletat sa fadiga...
...ca totus los passamos in rassigna
isettende sa prossima cunsigna...
Los amus sos disizos de su coro
Siat in terr’ anzena o in Sardigna
D’ istajones bator eo nd’ assaboro
Una no b’ at de atera pius digna
In poesia mantessi las coloro
A bois totu nobiles poetas
Aguro chi “bos sian totu profetas”
peruna istajone si devet esclude.
Siana totu prosperas de richesa
de bundantzia e de bona salude.
Truinfet totu s'annu sa virtude
a manu tenta e cun cuntentesa.
Chi siat istiu ijerru cun beranu
in paghe fortunados a tenta manu.
Si la serras la fino jeo puru
E lu zessamus custu murmuriu,
ma ijerru, beranu cun istiu
paris cun s’atonzu so siguru
sun bator frades chi nos ponen briu
nos mantenen su chelveddu maduru.
Goi paret bellu su cantare
Cando nos abrazamus totu a pare.
tue serras s'annu, deo sa gara
e chi nos siat resurtada jara
no l'isco, ma s'annu amos cumpostu;
a battor istajones sutapostu
ca dogna mese si jambat sa cara...
...Bos rengratzio sos amigos totu,
saludo chin affetu su fiotu...


c: text/html

text:
Johann Sebastian Bach
Articulu in logudoresu
Johann Sebastian Bach (Eisenach, Turingia, 21 de martu de su 1685 – Lipsia, 28 de triulas de su 1750) fit unu organista e composidore tedescu de música barocca, appartenete a una grande familia de musicistas. Mastru de cappella ada cumpostu musica de bellesa manna: Missa in si minore, sa Passione segundu Giuanne, sa Passione segundu Matteu; Concertos brandeburghesos, e meda musica po organu (toccate, fughe, sonate...).
Agganzos dae fora[modìfica | edit source]
- (DE) Bach-Archiv Leipzig
- (EN) Helmuth Rilling Missa in si minore BWV 232
- (EN) Clavierübung IV BWV 988
- Passione segundu Matteu BWV 244 Testu grassu(IT) (FR) (ES) (PT) (DE) (EN)

robotstxt: allowed

filter: keep


text:
Lingchi
Articulu in logudoresu
Lingchi (凌 遲trad., 凌 迟sempl., líng chípinyin), bortadu comente protzessu chi andat a bellu a bellu o morte de sas milli secaduras (殺 千 刀trad., 杀 千 刀sempl.), fit una manera tzinesa pro bochire a unu cundannadu chi an impitadu a cumintzare dae su 900 a.D fintzas a cando non la an abullida in su 1905. In custa esecussione, su cundannadu lu bochìan impitande unu curteddu e faghende unu muntone de dannos a carena pro tempus longu. Su faeddu língchí benit dae sa descrissione de artziare a bellu a bellu in muntagna.
Su lingchi fit petzi pro sos crimines chi fin graes abberu, comente sa traittoria o sa bocchidura de sos mannos proprios. Si faghiat ligande sa persone chi fit cundennada a una palu de linna, e a custa lis segaìan sa carre a cantigheddos a sigunda de comente piachìat a su butzinu, ca sa leze tzinesa non naraìat meda in supra de su protzedimentu. A pustis, si daìat s'oppiu a su cundannadu ca de gai li dolìat prus pagu, in su mentras, e duncas non dismajaìat. Sa pena fit a tres libellos, su primu de umiliamentu, su segundu de morte lenta e doloroda, su de tres pro castigare su cundannadu fintzas a pustis chi sìnche fit mortu.
Custa manera de bochire a sos cundannados fit bènnida a immazine de sa Tzina tra sos otzidentales, chi nde criticaìan sos usos. Bi est in paritzos contos chi contan sa crudelesa tzinesa, comente in sa biografia de Genghis Khan de Harold Lamb.


text:
Su 2014 DMC Online DJ Championship
Ocannu puru si fait su 2014 DMC Online Dj Championship, forsis sa prus batalla manna de digeis in s'arretza. Is digeis de totu su mundu ant a podi participai intreghendi unu scioru insoru de duus minutus bia Youtube, est a nai sa democratzia sintzilla! Sa giuria? Totu is chi ant ddus castiai ant a podi votai de su giassu de su DMC (unu votu sceti po dònnia digei chi s'at a praxi). Imoi seus a su primu giru; a s'acabu de totu su tretu su bincidori at a tenni s'onori de si-dda podi gherrai cun totu is bincidoris de is DMC natzionalis a sa batalla finali mondiali chi s'at a fai in s'atòngiu. Nosu siguramenti no eus a participai ca si praxit a scriri e a biri vìdius ma no a fai sbianchimentu! In Sardìnnia gei nci-nd'at de digeis giòvunus e bravus... spereus chi si-dda tentint e chi amostint, cun is tènnicas de scarràfiu e de giogulamentu insoru, chi innoi puru nci at genti bona meda.
Jon1st (UK) bincit sa de tres “DMC Online DJ Championships”
Ocannu puru sa DMC at fatu sa batalla in s'arretza e donau visibilidadi a unu sciacumannu de digeis de dònnia parti de su mundu (Brasili, Cile, ecc.) ma, a s'acabu, s'Europa nd'at bogau su campioni nou. In su 2012 fiat stètiu su franzesu Fong Fong a binci ma ocannu sa Franza pìgat su de noi postus sceti cun Dj Groove Sparkz (stilosu meda cun is scarràfius e pretzisu meda ma su scioru cosa sua, a s'acabu, est stètiu unu pogheddu "bambu" e chena de naturali); s'Arrènniu Uniu, invecis, bìncit cun Jon1st (scioru lìmpiu, unas cantu tènnicas friscas, scioberu musicali modernu-eletrònicu ma de cussus chi no ti-nd'arroscis apustis de binti segundus!) e pìgat su de tres (Ritchie Ruftone) e su de seti (Dj Rasp) postus puru. A su segundu postu agataus s'amigu canadesu Dj Vekked (chi ddi eus fatu unu pregontu in su mesi de Gennàrgiu), campioni 2012 IDA Technical e DMC Supremacy. Innoi is classìficas finalis cun is avotus de is giugis e de su pùblicu (Jon1st at bintu totu e duas, craramenti) e bosi cumbidu a ddas acarai e a fai unus cantu de arrexonamentus:
http://dmcdjonline.com/video.php?t=results
Imoi a Dj Jon1st ddi tòcat a batallai a sa finali mondiali DMC su 5 de su mesi de ladàmini a s'Indig02 de Londra!
Fong Fong (FRA) bincit sa segundu “DMC Online DJ Championships”
Sa segundu batalla manna in s'arretza "DMC Online Dj Championships" est spaciada e s'at nau chini est su bincidori de su 2012: Fong Fong (FRA), chi s'annu passau iat pigau su de tres postus. Bellu scioru lestru, lìmpiu e tènnicu de custu piciocu bravu e pibirudu, chi ddi praxit a si trassai (òmini lupu, Scream, Homer Simpson, ecc.) e a fai "su scimpru" in is vìdius cosa sua, in s'interis chi est scarrafiendi cun seriedadi pròpia de su campioni... e nci est lòmpiu a ddu essi! Imoi si-dda at a depi gherrai in sa finali de su DMC "normali", eus a nai, in su mesi de Ladàmini in Londra.
De batallas in s'arretza ndi eus chistionau giai meda e, comenti emu nau, funt amanniendi-sì e is digeis potentis si-nci funt amollendi, ca donant visibilidadi, faint lompi a is batallas che a su DMC e si bincint prèmius puru (dinai, ainas, ecc.). Apitzus de custa chi bosi seu contendi nci at unus cantu arrexonamentus lestrus de fai:
1 - Aìnturu de is primus 10 de sa classìfica finali (avotaus de una giuria de digeis mannus), in prus chi is duus prus avotaus in s'arretza, nemus at imperau discus "berus"! Totus ant imperau is discus "a còixi" (DVS, digital vinyl system). S'arrexoni iat a podi essi sa comodidadi de custu sistema chi ti pirmit de fai totu su scioru cun duus discus e, in prus, de no fai sartiai sa puntina (Relative Mode) e de giogai cun is atacus (Lèssicu 1.7).
2 - Totus (e mi-ddus apu castiaus totus) ant imperau Serato Scratch Live e duncas su prus cuncurrenti mannu Traktor no ndi bessit beni-beni a pubricidadi. Custu bolit nai chi a is digei de batalla ddi praxit Serato e, sigomenti ca 9/12 funt europeus, no fait nimancu a nai chi funt "americanus" e si sciri ca preferrint a Serato (Traktor est prus imperau in Europa e est su programa "meri" po is digeis de mùsica eletrònica in generali).
3 - Torrendi a su puntu duus: forsis poita ca 11/12 imperant unu mixer Rane cun sa scheda de Serato aìnturu (TTM 57SL, Sixty-One o Sixty Two)?
4 - Technics arrennat! Foras de Fong Fong chi at imperau una pariga de PDX Vestax e de s'amigu Dj Cordella (ITA) chi at imperau una pariga de Numark TTX (e pigau su de otu postus, mancai iat a essi stètiu prus giustu su de cuàturu!) su Technics at fatu bella amosta in dexi sciorus. Mi parrit, duncas, chi custu pratu, foras de produsidura de una pariga de annus, siat torrau a essi su modellu o "standard", comenti narant in italianu puru.
5 - No si biint agiumai prus is "giogus de corpus" chi, una borta, fiant parti importanti meda de su scioru. Eja, ddu sciu chi fiat totu scena e chi seu antigu ma ita si depu nau: mi praxint! Gei ant a torrai cussus puru, trancuillus!
6 - Totu is scioru funt bastantis tènnicus e su livelli est artu perou, a livellu de musicalidadi, funt cosa de s'arrosci a lestru, ca sonant perfetus che a un'arregistratzioni e calincunu nci at postu a su dubstep puru! 'stìtzia ddu c... bah bah! Ma unu giai ddu bollu a sarvai: Dj Vekked (CAN), chi depiat arribai assumancu segundu. At fatu unu scioru de si-ndi lingi is didus e, difatis, si-ddu apoddu innoi asuta po serrai custu post a sa manna!
Lèssicu 1.8
(su) GIOGU DE CORPUS: in ingresu est BODY TRICK e funt totu cussus is movimentus spetacularis e agiumai de "circu" chi su digei fait apitzus de su mixer e de is pratus po spantai pùbricu e aversantis. Custu est un'esèmpru (R.I.P. Roc Raida).
Avotai genti, avotai!
Chi si fait praxeri podeis avotai a Dj Cordella chi est intra de is 22 digeis chi funt lòmpius a-i custa torrada. Su 30 de Austu is 10 digeis chi ant a airi arriciu prus avotus ant a si-dda gherrai in d-una batalla manna finali, chi ndi at a bogai su primu "DMC Online DJ Champion 2011". Su Digei narat de avotai a Dj Cordella, ca ddi iat fatu unu pregontu de pagu e nosi pensaus chi si-ddu merescit custu avotixeddu! Ajò, amollai-si-nci!
Custu est su bivimentu po avotai.
Batallas in sa retza de DMC – sa de cuàturu noas
In s'interis chi femus faendi pregontus aforas de sa Sardìnnia e chistionendi de cosas tènnicas meda, sa batalla "DMC Online Dj Championships" fiat sighendi su tretu suu e, duncas, andaus a castiai unu pogheddu aundi est lòmpia e cali est sa situatzioni: a sa de dexi torrada est "Dj Fong Fong (Frantza)" chi bincit, cun d-unu scioru stravanau! Castiai-si-ddu circhendi a no arriri tropu e a si gosai sa fantasia, sa precisioni e sa tènnica de-i custu macu:
Passat a sa torrada afatanti "Dj Snayk Eyez (USA)", dj underground de batalla chi no s'intendiat de diora (fiat connotu meda unus dexi annus a oi), chi at amostau stili de scola bècia amesturau a tènnicas noas cun s'acostamentu cràssicu de is digeis americanus chi funt "nàscius" in is annus '90 aìnturu de su mundu de s'hip hop, candu is batallas fiant liadas meda a-i cussa cultura:
Sa giuria, comenti a su sòlitu, fiat de ddi portai arrespetu mannu:
DJ CO-MA (Giaponi)- DMC Battle For World Supremacy Champion 2006
Pro Zeiko (Germània) - DMC Battle For World Supremacy Champion 2005
Cutmaster Swift (Arrènniu Uniu) - DMC World Champion 1989
Batallas in sa retza de DMC – sa de tres noas
Sa batalla "DMC Online DJ Championships", chi seus sighendi de custu blog, est lompendi a essi interessanti meda, o piciocus! Un'àtera sentèntzia cun spantu: "Ritchie Ruftone (UK)" est su bincidori e "Dj Cordella (ITA)", italianu pulliesu de Taviano (LE), passat a sa torrada afatanti comenti a su mellus apalas de su primu!. M'eis a nai: "e poita totu custu infogu?". Pruschetotu poita ca Cordella est grandu sperimentadori e presentadori de ainas de digei (Alarmusic, Numark, ecc.) e puru poita ca tenit cussu "tocu" de scola bècia in is sciorus cosa sua chi mi fait praxeri meda a intendi. Balla, custa borta puru sa giuria fiat cosa de timi:
DJ Shiftee (USA) - DMC World Champion 2009 / DMC Battle for Supremacy Champion 2007
DJ Yasa (Japan) - 4 x DMC World Team Champions
DJ Dopey (Canada) - DMC World Champion 2003
Lèssicu 1.0
(sa) PRESENTADA: candu unu digei spertu provat un'aina e ndi scriri ita ndi pentzat, chi siat po unu blog tènnicu, unu giorronali de su setori professionali, ecc.. In su mundu de su digei is presentadas e is vìdeo-presentadas funt importantis meda poita ca medas bortas si tocat a comporai un'aina in s'arretza, chena de dda podi provai.
Batallas in sa retza de DMC – sa segundu noa
A s'acabu de sa segundu torrada nci funt bessius duus digeis chi ant a si-dda gherrai in sa finali de Austu de sa batalla "DMC Online DJ Championships": "Dj Rasp (UK)", chi est su bincidori, e "Loop Skywalker the turntable Jedi (UK)", chi passat a sa torrada afatanti comenti a su mellus apalas de su primu (britànnicu issu puru). Is sciorus de custus duus piciocus no m'ant fatu sartiai de sa cadira perou chi custa giuria at ditzidiu aici mi tocat a mi citiri:
DJ Noize - 1996 DMC World Champion
DJ Kentaro - 2002 DMC World Champion
DJ Pfel (C2C) - 4 x DMC World Team Champion
Lèssicu 0.9
(sa) GIURIA: in dònnia batalla de digeis sa giuria avotat is sciorus e pigat is detzididuras. Chi sa batalla est internatzionali-ofitziali is arrègulas ant a essi is matessis in dònnia logu (po es.: su DMC in Tailàndia at a essi fatu comenti a su DMC de su Canada).
Batallas in sa retza de DMC – sa primu noa
Duncas: sa batalla "DMC Online DJ Championships" est inghitzada e sa primu torrada tenit giai is bincidoris, chi ant a essi arrenomenaus giòbia su 17 de custu mesi. Sa curiosidadi est manna poita ca, comenti nàrat sa noa ofitziali de su DMC, no scireus ita at a fai chini nci at a bessiri: si-dda ant a gherrai cun su matessi video? Ant a arregistrai duus minutus nous? Opuru calincunu at a lassai perdi? Deu apu castiau totu is video (gana meda ndi tenemu, berus?) e avotau chena de generosidadi e, a nai sa beridadi, s'ùnicu chi at fatu duus minutus de fogu est stètiu Dj Unkut (Germània), chi cun d-unu scioru de lestresa, precisioni e tènnica apitzus de is sonus cuncordaus de Le Jad (produsidori famau meda po is basis potentis, siat po is batallas chi po nci arrepai asuba) s'est guadangiau is cincu steddus cosa mia. Castiai-si-ddu:
Tanti po essi precisu, si fatzu apubai ca est imperendi su mixer nou de sa Vestax, su PMC 05 pro IV (gei ddu eus a biri prus ananti) e Traktor Scratch Pro impari a su controlladori Maschine (totu e duus de sa Native Instruments); no creu chi ddu fetzat po debadas ca Vestax, Zoo York e àteras firmas puru ddi faint de amparadoris (castiai is apositzus in su sprigu!).
Po torrai a sa chistioni de su post e dda serrai cun lestresa: sa DMC si fait sciri chi at tentu 50.000 vìsitas in duas cidas e chi at avotau genti de: U.S.A., UK, Germània, Corea de su Mesudii e natzionis chi no ant participau mai a su DMC, che Colòmbia e Cile, chi si-dda funt gherrada beni puru!
Insaras, abetaus a su 17 de Martzu e bireus chini at a passai a su segundu turnu. Nosu bos'eus a donai noas dònnia borta, cun sa speràntzia chi siat una batalla sèmpiri prus potenti e prena de novidadis tènnicas e musicalis.
Lèssicu 0.7
(su) SCIORU: is batallas de digei funt, pruschetotu, una filera de "routine"; sa tradusidura precisa iat a depi essi "andatzu" ma si sciri ca a custu fueddu ddu imperaus in àterus tèssius. Duncas "scioru" podit essi una solutzioni.
(su) AMPARADORI: est su chi ddi nàrant "SPONSOR", chi ndi benit de su latinu "sponsor"=fiantzeri (verbu "spondere"=promiti cun solennidadi). Eus a podi nai "su sponsor" puru ma chi nci-dda faeus a sceberai unu fueddu sardu est mellus.
Batallas de digei in sa retza
Chi imoi seus bivendi s'era de Internet dd'eus cumprendiu de diora e, difatis, est difìcili meda a si pensai de podi cuncordai spainamentu de mùsica-promo, circa de datas po sonai, tenni cuntatus, ecc. chena de imperai sa retza chi, de prus, chi est beni imperada s'at a fai allogai dinai puru! Po unu digei est cosa stravanada a podi fai puru àteras cosas chi donant infogu mannu, ideas e materiali po sonus nous. Tanti po nai:
- imperendi a Skype, MSN opuru calisisiat “sistema de arrecadu subitanu” acapiendi a sa computera una bessida de su mixer (mancai su Booth) e cun d-una webcam si podeus fai una pariga de scratches impari a un'amigu arromanu o spanniolu, faendi “pregunta e arraspusta” e studiendi-ndi is tènnicas in s'interis chi si seus spassiendi, chi siat a su noti cun is cùfias opuru a su domìnigu de a merii cun is càscias a totu pompa;
- imperendi a Soundcloud, po carrigai arregistratzionis e ddas spainai de manera chi totu is cumbidaus a s'ascurtu potzant intendi cantu seus togus a fai passàgius longus unus sessantacuàturu bàtidus;
- scarrighendi-sì "loopers", basis e sonus po fai provas e traballus nous, sèmpiri prus arricus e personalis.
E imoi, arribendi a sa chistioni chi m'at fatu sciriri a custu post, nci at una novidadi manna e stravanada: sa "batalla in sa retza"! No est cosa noa-noa, ca giai de una pariga de annus sa sfida intra de digei, imperendi a Youtube, fiat lompendi a essi cosa sèria e batallas che "WTK Worldwide Scratch Battle" e àteras funt atòbius abetaus de digei famaus puru (Dj Muzzell, LigOne, Kurteek, ecc.) e de unu muntoni de genti, ca a participai est fàcili: ti depis arregistrai cun sa webcam, faendi sa presentada cosa tua, intra de su tempus stabilèssiu e asuba de sa basi "ofitziali". Totu su mundu t'at a podi biri e, a s'acabau, una giuria at a ditzidi chini est su bincidori. E insaras sa DMC-World Dj Championships, chi giai de is annus '80 fait dònnia annu sa prus batalla importanti chi premiat is campionis de su mundu, ocannu at organizau sa primu batalla in sa retza cosa sua: sa DMC ONLINE DJ CHAMPIONSHIP. Chena de intrai tropu in is particularis (ligei-sì s'arregulamentu chi teneis tempus e gana) si potzu nai giai chi totus is assentaus intra de su 14 de Friàrgiu chi ant carrigau su video insoru ant a essi avotaus, inghitzendi de su 3 de Martzu, de totus is chi s'ant assentai po custa tenta. Dònnia duas cidas s'at a avotai, finsas a su 30 de Austu candu ant a essi ofitzialis is 10 sceberaus po sa finali chi, su 5 de Cabudanni, at a nai chini est s'urrei de sa batalla! Deu no mi seu assentau ancora po avotai (siguramenti no bollu batallai, ca no seu bonu a fai custas cosas) ma no biu s'ora de mi gosai sa bisura de genti de totu su mundu amachiendi-sì cun duus pratus e unu mixer e boghendi-ndi sonus stravanaus! Sa batalla, no si-ddu scaresceus, est cosa importanti meda in su mundu de su digei "hip hop"...puru chi est in sa retza!
Lèssicu 0.6
(su) SISTEMA DE ARRECADU SUBITANU: funt totu cussus programas chi pirmitint de comunicai luegus scriendi a tipu "chat" e, po sa prusparti, puru chistionendi-sì cun su micròfunu e is cufias e castiendi-sì cun sa webcam.
(su) BOOTH: est una segundu bessida de su mixer chi, a tipu su Master, arrègulat unu volùmini. In ingresu ddi nant aici ca iat a depi essi sa bessida po is càscias de sa "gabina" de su digei, diferentis de cussas acapiadas a su Master. Cumbenit a ddu lassai aici, comenti as fatu totu is àteras lìnguas.
(sa) PREGUNTA E ARRASPUSTA (P/A): chistionendi de digei chi faint "scratch" est una manera de si sfidai opuru de fai allenamentu, arretroghendi-sì apitzus de una basi dònnia tanti de bàtidus. Su nòmini est tradusidura de s'ingresu "question & answer (Q&A)". In italianu puru s'imperat meda "botta e risposta".
(su) PASSÀGIU: sa transidura intra de una cantzoni e s'àtera candu ddas seus amesturendi-ddas. In italianu est "passagiu" a su pròpiu, ca si cumprendit chi no seus chistionendi de màchinas de su tèssiu.
(su) LOOPER: ndi benit de loop (fueddu chi eus giai biu). Funt progràmas piticus, fatus a "flash" opuru "html" chi tenint unus cantu de loop in d-una fentana fata cun gràfica. Funt pràticus meda, ca su digei podit sceberai e cambiai luegus su loop po fai allenamentu cun su scratch. No ddu furriaus, poita ca, comenti eus biu giai po "loop", ndi bessint girus de fueddus chi trumbullant.


text:
Irlanda (isola)
Coordinatas: 53°20′N 8°00′W / 53.333333°N 8°W
Irlanda (Èire in irlandesu) est un'ìsula europea de s'Atlanticu de Susu, chi format impare a sa Britannia Manna, Man e àteras ìsulas, s'artzipelagu de is Ìsulas Britannicas. Politicamente s'agatat pratzìda peri sa Repùblica de Irlanda, istadu de s'Unione Europeana, e s'Irlanda de Susu, chi s'agatat ancora asuta de su Regnu Unidu de Britannia Manna.
S'ìsula tenet istèrrida de 84.421 km2 e populatzione totale de unos 6.478.000 bividores.


text:
Ninive
Articulu in logudoresu
Ninive (Ninuwa o Ninua) fit s'antiga capitale de s'Assiria, sa tzitade est istada fundada in su VI millenniu a.C., subra s'isponda de su Tigri. Su documentu pius antigu inue est fentomada sa tzitade risalit a su 2280 ca. a.C. In su II millennio, cando passeit sutta su dominu de su regnu de Mitanni, sa tzitade fit unu centru religiosu, cun un importante tempiu de Ishtar. Durante su regnu de su re Sennacherib (704 - 681 a.C.) Ninive diventat capitale de su regnu assiru. In su 612 a.C. sa tzitade est istada dirrutta dae sos Babilonesos e sos Medios decretande sa fine de s'impèru assiru e de sa tzitade.
De Ninive restan sas muraglias de sa tzitade chi sun longas 12 km.


text:
Colònia istiale
Sa Colònia istiale in Itàlia naschet in su 1822 a initziativa de s'Ispidale de Luca, chi amàniat in Biarezu una colònia pro sos pitzinnos de carrera. A bias de sa metade de su milliotughentos, sos istranzadorzos marinos sunt prus de chimbanta, ubigados in Tuscana, Emìlia e Romanna. Addae de sas colònias marinas, naschint finas sas colònias montaresas: sa San Marco de Pedavena, oe in intro de su Parcu Nassionale de sas Dolomitas Bellunesas, est fundada in su 1898. In tempus de sa prima gherra mundiale, sa Rughe Ruja intensivat s'interessu pro custas initziativas e in su 1928 sas colònias sunt cunfiadas a s'Òpera Nassionale pro sa Maternidade e sa Pitzinnia.
In tempus de su fassismu, sas colònias sunt intensivadas e aderetadas a pitzinnos e piseddos cun s'intentu de sustentare sas famìlias prus pagu bussantes e cumbidare unu tempus de atividade fìsiga e lùdiga pro sas zeneraduras benidoras. Una de sas colònias marinas prus grandes e importantes realizadas in cussu tempus fiat istada cussa fraigada in Gaeta, in sa praja de Serapo, leende su nùmene de Alessandro Italico Mussolini, nebode de su Dutze e Aderetadore de s'Òpera Nassionale Balilla, obitadu a s'edade de binti annos. Sa colònia fiat istada destruìda in sa segunda gherra mundiale dae sos alemannos, chi temiant chi s'isbarcu alliadu si daret a sa praja de Gaeta prus a prestu chi a sa de Anzio, in ue fiat acontèssidu in realidade.
A pustis de sa segunda gherra mundiale, est recunnotu su caràtere formativu e emantzipadore de sas colònias, chi no ant a esser prus aderetadas petzi a sas fascas prus bassas. Zai moende cun sos annos setanta de su sègulu coladu, intrant a sa cumpetèntzia de sas amministraduras (comunas e comunidades montaresas) e sas entidades pùbrigas. Sende gasi, a dies de oe sa colònia tirat a esser cussiderada un'istituimentu superadu e su tèrmine “colònia istiale” est impreadu pagu a beru, sustituìdu dae “abarradas istiales” o “abarradas istiales pro minores de edade”, istruturas a sa dissiplina prus pagu rìzida chi sas colònias tradissionales.
Una de sas primas colònias istiales realizadas in Itàlia est sa Colònia 12 Stelle de Cesenatico.


text:
Craba
Craba (Capra hircus o Capra aegagrus hircus) De sa Familia Caprini. Mamìferu ruminante. Sa craba si allevada po su latte, sa petta e-i sa pedde. Tenede corros, girados a s'issegus in sos mascios (beccos), e in sas feminas. Un'arva fatta de pilos, e manteddu cun pilos unu pagu longos e lijos de colore biancu, o biancu cun macchias nieddas. Vivede a masones e mandigada erva, fenu e fozas de mata e de arvureddas. Andada pasculende in logos isperrumados. Sa craba faghede melidos. Est un animale briosu, sàltiat e ispetzialmente sàltiana sos crabitos. Bi sunu crabas de ratza, comente sa de Angora appretziada po sa lana.


text:
Tao Te Ching
Su Tao Te Ching (o Dàodéjīng (pinyin), in cinesu 道德經, est un obera breve cumposta solu de 5.000 caratteres. Si cumponet de ottantunu capitulos. Su liberu est ambiguu e diffitzile a cumprendere. In pius medas pensana chi sas taulittas chi cumponian s'iscrittu si sian potidos isolvere in su tempus, a tales chi sos caratteres de s'iscrittura frotzis si sunu misciados: pro custu fattu b'at tantas chistiones interpretativas e de lettura. S'obera pro seculos est istada attribuida a Lao Tze, ma non b'ada documentazione in meritu.


text:
Gherra tzivile ispagnola
Sa gherra tzivile ispagnola fit una pelea gherrada in Ispagna tra su 1936 e su 1939. A un'ala b'aiat sos Nacionales chi los apozaban sos regimes nazi-fascistas de Mussolini e Hitler, e a s'attera b'aiat sos Repubricanos chi tenian s'apozu de sos comunistas, e chi a sa fine an perdiu contr'a sos primos. S'acabada de custa gherra at sinzau s'incumintzu de sa dittatura de Francisco Franco, durada fintzas a sa morte sua in su 1975.
Sa gherra, in prus de facher unu numeru de isperdios tra 500.000 e unu milione, at custrintu zente meda a s'esiliu.


text:
Heavy metal
Articulu in logudoresu
S'Heavy Metal (chi cheret nàrrere metallu grae) est sa genia musicale pius tzacosa de su rock. Est naschidu intra de is annus setanta e de is annus otanta che ebolvimentu de s'hard rock (una bersione meda prus cravosa de su blues bessida in is primos annos settanta in Inghilterra pro mesu de grupos musicales che is Black Sabbath e is Deep purple). S'heavy metal at ritmos meda agressivos e sonos meda potentes, otennidos pro mesu de s'amplificatzione e de sa recracadura de sas chiterras eletricas, de sos bassos e carchi borta finas dae is boghes e in is annos otanta e noranta s'est divididu in diversas sutagenias. Is grupos suos pius famados ancoras ativos sunt is Iron Maiden (birghine de ferru), is Judas priest (Predis de Giuda) e is Metallica.


text:
Albanesu
S'arbëresh est cunsideradu un'idioma "a se stante" a intro de sa famìlia de sas limbas indoeuropeas. Sos dialetos albanesos si distinghent in duas variedades mannas, su ghegu e su toscu, faeddados su primu a nord e su segundu a sud de su frùmene Shkumbni.S'arbëresh est cunsideradu un'idioma "a se stante" a intro de sa famìlia de sas limbas indoeuropeas. Sos dialetos albanesos si distinghent in duas variedades mannas, su ghegu e su toscu, faeddados su primu a nord e su segundu a sud de su frùmene Shkumbni.
Croatu
Su croatu est unu de sos duos ramos de su sistema linguìsticu serbocroatu, chi apartenet a su grupu meridionale de sas limbas islavas.Su croatu est unu de sos duos ramos de su sistema linguìsticu serbocroatu, chi apartenet a su grupu meridionale de sas limbas islavas.
Francuproventzale
Cun "francoproventzale" s'indicat unu grupu de dialetos diferentes meda intre issos, in possessu in subra prus de unos cantos tratos fonèticos e morfològicos unitàrios, chi los distinghent dae sas faeddadas lacanàrgias de tipu otzitànicu e frantzesu.Cun "francoproventzale" s'indicat unu grupu de dialetos diferentes meda intre issos, in possessu in subra prus de unos cantos tratos fonèticos e morfològicos unitàrios, chi los distinghent dae sas faeddadas lacanàrgias de tipu otzitànicu e frantzesu.
Frantzesu
In sa Valle d'Aosta est ufitziale su regime de bilinguismu italianu-frantzesu. Su sèberu de una o de s'àtera limba in sos raportos cun s'amministratzione est a discretzione de su pùblicu, e su reclutamentu de su personale est cunditzionadu dae sa connoschèntzia ativa de su frantzesu.In sa Valle d'Aosta est ufitziale su regime de bilinguismu italianu-frantzesu. Su sèberu de una o de s'àtera limba in sos raportos cun s'amministratzione est a discretzione de su pùblicu, e su reclutamentu de su personale est cunditzionadu dae sa connoschèntzia ativa de su frantzesu.
Friulanu
Si faeddat friulanu in sa majoria de su Friuli istòricu, territòriu chi, paris a sa provìntzia de Trieste, costituit dae su 1964 sa Regione Autònoma de su Friuli Venètzia Giùlia.Si faeddat friulanu in sa majoria de su Friuli istòricu, territòriu chi, paris a sa provìntzia de Trieste, costituit dae su 1964 sa Regione Autònoma de su Friuli Venètzia Giùlia.
Germànicu
In Itàlia si faeddant pro traditzione dialetos de tipu germànicu in sa provìntzia autònoma de Bolzano, chi costituit una penìsula linguìstica in cunforma a su retroterra austrìacu.In Itàlia si faeddant pro traditzione dialetos de tipu germànicu in sa provìntzia autònoma de Bolzano, chi costituit una penìsula linguìstica in cunforma a su retroterra austrìacu.
Grecànicu
Su grecànicu est una variedade de grecu, diferente dae su modernu, chi in sa variante "demotiki" (populare) est dae su 1976 s'ùnica limba ufitziale de sa Repùblica de Grecia.Su grecànicu est una variedade de grecu, diferente dae su modernu, chi in sa variante "demotiki" (populare) est dae su 1976 s'ùnica limba ufitziale de sa Repùblica de Grecia.
Islovenu
S'islovenu est faeddadu in s'estremidade orientale de sa regione autònoma de su Friuli Venètzia Giùlia, a làcana cun s'Islovènia.S'islovenu est faeddadu in s'estremidade orientale de sa regione autònoma de su Friuli Venètzia Giùlia, a làcana cun s'Islovènia.
Ladinu
Cando si faeddat de ladinu si cheret indicare totu sas faeddadas romanzas traditzionales de s'àrea dolomìtica, in sas provìntzias de Bolzano, Trento e Belluno.Cando si faeddat de ladinu si cheret indicare totu sas faeddadas romanzas traditzionales de s'àrea dolomìtica, in sas provìntzias de Bolzano, Trento e Belluno.
Otzitànicu
Sa denominatzione "otzitanu" o "otzitànicu", de traditzione culta, indivìduat sas faeddadas de sa Frantza meridionale, partzidas in una sèrie de sutavariedades regionales, in sas cales s'est espressada una traditzione literària in su Medioevu.Sa denominatzione "otzitanu" o "otzitànicu", de traditzione culta, indivìduat sas faeddadas de sa Frantza meridionale, partzidas in una sèrie de sutavariedades regionales, in sas cales s'est espressada una traditzione literària in su Medioevu.


text:
Sa limba sarda naschet, comente is àteras limbas neolatinas, dae s'evolutzione de su latinu batidu in s'ìsula dae is romanos a cumentzare dae su de III sèculos in antis de Cristos. Cando s'imperu est intradu in crisi, sa Sardigna est passada suta su controllu de is Vàndalos pro èssere pustis reconchistada dae is mìlites grecos de s'Imperu bizantinu. Ma su limbàgiu latinu fiat oramai difusu in totu s'ìsula e est abarradu su caràtere primàrgiu de sa costitutzione linguìstica sua.
In cunforma a un'unidade de sustàntzia de is elementos chi ddu custituint, fache a su cumentzu de su segundu millènniu a pustis de Cristos, is primos documentos iscritos faghent testimonia de comente naschet su mudòngiu internu de sa limba mescamente intre is variantes meridionales e cuddas setentrionales. A bisu de is istudiosos de sa latinidade e de is limbas romanzas, su sardu s'at balangiadu unu logu nòdidu ca est unu casu tipològicu de limba chi, mancari apat tentu s'evolutzione sua, est abarrada a probe meda a is formas de su latinu sìncheru. In tempos afatantes, pro more de gentes diferentes chi lompent in s'ìsula finas a is tempos nostros, sa limba autòctona est esposta, in medidas diferentes, a s'influèntzia de is limbas angenas diversas chi nde mudant e arrichint mescamente su lèssicu. Mancari is classes dirigentes sardas abratzent de cando in cando sa limba chi dòminat in cussu tempus, sestende unu plurilinguismu sustantziale, is populatziones contivìgiant a manera tostorruda sa variedade de sa limba issoro faghende•dda subravìvere finas a is tempos nostros. In is annos Setanta de su sèculu coladu, sende làdinu s'arriscu de abandonu de su sardu e de sa morte sua, naschent assòtzios e movimentos populares pro sa tutela e sa defensa sua.


text:
Notas legales
Premissa
Sa Regione Sardigna cheret ofèrrere, cun custu giassu, un'informatzione cantu prus possìbile posta a die, pretzisa e chi bi potzant lòmpere totu sos chi disìgiant connòschere mègius sos piessinnos de su territòriu issoro, sa cultura e sa realidade amministrativa issoro.
Sos contenutos de su giassu carchi borta podent èssere non cumpletos in totu e non postos a die, no intames su cuidadu de sa redatzione.
Copyright (Deretu de còpia)
Totu sos testos, sos sonos, sas fotografias, sos filmados, sa gràfica e sos programmas (software) presentes in intro de custu giassu sunt tutelados cunforma a sas normativas subra su deretu de autore, subra sos brevetos e subra cuddas chi pertocant sa propriedade intelletuale.
Sos marcos, sos nùmenes e sas ditas mentovados in intro de custu giassu apartenent a sos proprietàrios issoro o titulares e podent èssere tutelados dae brevetos e/o copyright cuntzèdidos o registrados dae sas autoridades prepostas. Duncas podent èssere iscarrigados petzi pro usu personale e non cummertziale: pro custu nudda, nemmancu in parte, at a pòdere èssere reproduidu, modificadu o torradu a bèndere pro nde tènnere profetu.
Sos contenutos de su giassu no ant balore legale, tocat de tènnere in referèntzia sos testos adotados a manera ufitziale e publicados in s'editzione de paperi de su Bulletinu Ufitziale de sa Regione Sardigna e de sa Gazeta Ufitziale. In prus ammentamus chi in casu de iscuncordàntzia custos narados a ùrtimu prevalessent subra sos testos publicados in su giassu.
Impreu de su giassu
In perunu casu sa Regione Sardigna at a pòdere èssere cunsiderada responsàbile de sos dannos de cale si siat natura cajonados a manera direta o non direta dae s'atzessu a su giassu, dae s'impreu de sas novas chi sunt càbidas in ie. Sunt cunsentidas tzitatziones a tìtulu de crònaca o retzensione si sunt acumpangiadas dae s'inditu de sa fonte "Regione Sardigna" e dae sa Url cosa sua.
Sa Regione Sardigna si reservat su deretu de reprodùere sos testos in àteras publicatziones.
Sa Regione Sardigna si reservat su deretu de mudare sos contenutos de su giassu e de sas notas legales in cale si siat momentu e sena perunu preavisu.
Sinnalatzione faddinas
A s'in capas s'agatent faddinas, inesatesas o funtzionamentu malu, ant a pòdere èssere inviadas sinnalatziones a s'indiritzu de posta eletrònica chi sighit:
sardegnacultura@regione.sardegna.it
Sa Regione Sardigna los at a currègere su prus a lestru.
Atzessu a sos giassos esternos collegados
Sa Regione Sardigna non tenet peruna responsabilidade pro su chi pertocat sos giassos a sos cales si podet lòmpere pro mèdiu de sos collegamentos postos in intro de su giassu matessi.
Sa Regione Sardigna no est responsàbile de sas informatziones otènnidas dae s'impitadore pro mèdiu de s'atzessu a sos giassos in ue si podet lòmpere pro mèdiu de collegamentu ipertestuale. Pro custu, de sa cumpletesa e pretzisione de sas informatziones si depent cunsiderare responsàbiles sos sugetos titulares de sos giassos a sos cales si podet lòmpere cun sas cunditziones prevìdidas dae issos matessi.
Pòlitza de Privatesa (Privacy Policy)
Sa Regione Sardigna garantit chi su tratamentu de sos datos personales chi diant dèpere lòmpere pro mèdiu de posta eletrònica, finas in sea de registratzione, est cunforme a cantu prevìdidu dae sa normativa in vigèntzia subra de sa privatesa (privacy) (d. lgs. 30 de làmpadas 2003, n. 196, in vigèntzia dae su 1 de ghennàrgiu 2004).
In particulare custos no ant a èssere tzèdidos a tertzos, s'impreu issoro at a serbire a manera esclusiva pro sas comunicatziones chi pertocant su giassu e sos contenutos suos e pro s'imbiu dàbile de informatziones subra argumentos chi atenent a sos contenutos de su giassu.
Sos datos personales ant a èssere tratados a manera esclusiva pro s'acumprimentu de sas atividades de sas cales a s'art. 24 de su còdighe subra sa privatesa, pro sas cales no est rechèdidu su cunsensu de s'interessadu.
Sos deretos de s'interessadu sunt cuddos indicados a manera crara in s'art. 7 de su còdighe subra sa privatesa e podent èssere esertzitados cun rechesta indiritzada sena formalidades, finas pro mèdiu de lìtera racumandada, telefax o posta eletrònica (art. 9 de su d. lgs. 30 de làmpadas 2003, n. 196) a su titulare o a su responsàbile. Titulare de su tratamentu est su Presidente de sa Giunta Regionale, cun sea in Viale Trento, 69 – 09123 Casteddu, responsàbiles de su tratamentu sunt sos Dirigentes de sas istruturas cumpetentes pro matèria a sos cales s'interessadu si podet indiritzare pro rechèdere informatziones chi pertocant sos datos personales ebbia.
Download
Onni ogetu presente in custu giassu pro l'iscarrigare (download) comente pro esempru sa documentatzione tècnica, normativa, modulìstica e software etc. francu inditos diferentes, est a disponimentu a manera lìbera e a s'indonu a cunditzione chi non bèngiat impreadu pro nd'otènnere profetu o pro lòmpere a fines illètzitos.
Virus informàticos
Sa Regione Sardigna non garantit chi su situ siat sena faddinas o virus. Sa Regione Sardigna, sos fornidores suos e sos collaboradores suos non sunt responsàbiles pro sos dannos tentos dae s'utente pro neghe de custos elementos de caràtere distrutivu.


text:
Grecànicu
Su grecànicu est una variedade de grecu, diferente dae cuddu modernu, chi in sa variante "demotiki" (populare) est dae su 1976 s'ùnica limba ufitziale de sa Repùblica de "Grecia". In cue s'est impostu, a pustis de una chistione seculare de sa limba, binchende contras a s'impreu literàriu parallelu a unu modellu de tipu clàssicu (“katharévousa"). Su grecu de traditzione bizantina est una limba litùrgica de unas cantas Crèsias ortodossas orientales e in Itàlia de s'Eparchia de Lungro (Cosenza) e de Piana degli Albanesi (Palermo). A dies de oe sos dialetos grecos, in regressu mannu, òcupant in s'Itàlia meridionale duas àreas diversas meda: in Pùllia in su Salento, in ue sa faeddada si narat "grico" (Comunas de Calimera, Castrignano de' Greci, Corigliano d'Otranto, Martano, Martignano, Melpignano, Soleto, Sternatìa e Zollino), e in Calàbria in s'Aspromonte, in ue su dialetu est numenadu "romaico" (Comunas de Bova, Bova Marina, Condofuri, Roccaforte del Greco e Roghudi). Una comunidade ellenòfona belle gasi aunida est nàschida dae tempus in Reggio Calabria comente cunseghèntzia de s'emigratzione dae biddas de s'Aspromonte. In sas comunidades naradas "grecaniche" de s'Itàlia meridionale, in su cumplessu, si faeddant dialetos chi ant crèschidu a manera autònoma cunforma a su grecu modernu. Si ponent como unos cantos problemas chi atenent a su torrare a bida e a sa formalizatzione de unu o prus istandard. Aspetu de importu de sa chistione est cuddu chi pertocat s'impreu de s'alfabetu latinu, chi est a manera naturale prus familiare a sos locutores de cuddu grecu. In mancàntzia de istatìsticas reghentes, unu càrculu otimìsticu ponet in 10/12.000 su nùmeru complessivu de sos ellenòfonos.


text:
Split (tzitade)
Coordinatas: 43°30′36″N 16°27′00″E / 43.51°N 16.45°E
Articulu in LSC
Split (in italianu Spalato; in dalmàticu Spalatro, in grecu antigu Aσπάλaθoς, Aspálathos), est una tzitade de unos 178.200 bividores de sa Croàtzia, cabulogu de sa regione Split-Dalmàtzia e tzentru printzipale de sa Dalmàtzia.
Split est sa segunda bidda majore de sa natzione, sea de obispadu e de universidade.
Su nùmene dependet de sa mategusa ispinosa, mata meda comune in sa regione, chi in grecu antigu fiat narada Aspálathos (Aσπάλaθoς). Suta de s'Impèriu Romanu teniat nùmene de "Spalatum" e in s'Edade de Mesu de "Spalatro" in limba dalmàtica.
A primìtziu de su de 19 sèculos su nùmene fiat mudadu in "Spljet". pro èssere pois torradu a sa forma "Split".
Istòria[modìfica | edit source]
Split est istada poderiu de sa Repùblica de Venetzia pro unos bator sèculos, a sa ruta de chi fiat dominada de Frantza e Impèriu Austro-Ungheresu, intames de is otomanos chi non sunt mai resissidos a dda cunchistare.
Sa rasta latina de sa Repùblica de Venètzia sighit galu a caraterizare s'architetura, e pro meda tempus su venetu e s'italianu sunt istadas limbas de is istudiados, is croatos fiant intames bilìnguos e su croatu faeddadu in ie contaiat una metade de su vocabulàriu de imprèstidu venetu.
In su de 18 sèculos, is italianos rapresentaiant pagu mancu de una metade de is bividores e punnaiant a s'annessione de sa tzitade a s'Itàlia de pagu costituida. Politicamente fiant però minoria.
Is italianos fiant de su restu abbaidados che una minetza de is austrìacu-ungheresos, chi incoragiant is croatos a pigare cuscèntzia de s'identidade issoro, a tales chi is infrusadas irredentistas de is italianos no agatarent cumprimentu.
Comente chi siat, is italianos ant a pagu a pagu pèrdidu resartu polìticu, a sa nàschida de sa Jugoslàvia totu is iscolas in limba italiana fiant fatas a bellu a bellu serrare e manna parte de issos fiat pois mòvida a manu de Itàlia. A s'acabu de sa segunda gherra mundiale is pagus italianos chi fiant abarrados fiant obligados a disterrare.
In die de oe Split contat unos 90 bividores italianos.


text:
Brètone
Su brètone est una limba antiga de orìgine tzèltica, faeddada in sa Frantza setentrionale in sa leada ovest de sa Bretagna.
A bisu de sos istudiosos, sa variante de brètone de oe derivat dae populatziones arribadas dae s'Inghilterra intre su de V e su de X sèculos a. C. No est de seguru un'idioma chi si potzat nàrrere provintziale: in su de XIX sèculos, sa regorta de poemas brètones Barzaz-Breiz, de su visconte La Villemarqué, dat un'impèllida detzisiva a su movimentu annoadore chi fiat protzedende dae su romantitzismu. S'època in sa cale s'est isvilupadu su "vieux-breton" o "hennvrezhoneg" s'assentat intre su de IV e su de XI sèculos. No esistent testos, ma abarrant arrastos mescamente in sas glossas postas in sos manoscritos latinos redatzionados in sas abatzias. Sas peleas istòricas de sa Bretagna ant favorèssidu s'abandonu de sa limba. Prus a notu, sa ruina de s'abatzia de Landevennec, in su 914 pro neghe de sos vichingos, faghet a modu chi sos mòngios si nche fuant, agatende refrantu in Picardia. Inoghe s'allegat una limba romanza e si cumentzat a ismentigare su tzèlticu.
A dies de oe su brètone est impreadu dae unas 250 mìgia pessones. Su grupu de sos chi faeddant brètone est articuladu in duas tipologias mannas. A unu chirru b'est sa gente intrada in edade chi bivet in sos sartos e chi, aorada dae una cultura prus difùndida, sighet a faeddare sa limba sua. Dae s'àteru est ativa una minoria prus istruida chi peleat pro amparare sa limba contra a sa lìnia tzentralista de su guvernu frantzesu, chi non favoresset meda sa polìtica de tutela de sas limbas de minoria.


text:
Frisian
Su frisone est una limba germànica faeddada dae belle mesu millione de pessones in sa costera meridionale de su Mare de su Nord in sos Paisos Bassos e in Germània.
Si tratat de sa limba chi assimìgiat de prus a s'inglesu intre sas chi s'agatant a dies de oe. Si distinghet in tres famìlias de dialetos: setentrionale, orientale e otzidentale. Su frisone setentrionale est faeddadu in Germània in unos cantos logos de sa Frìsia setentrionale (Nordfriesland, in sa costera otzidentale de su Scheswig-Holstein). Prus a notu, sa limba "frisian" est galu faeddada in sas ìsulas de Sylt. Amrum, Föhr e in unas cantas isuleddas a curtzu. In s'ala danesa de sa Frìsia setentrionale, sa limba est belle de su totu estinta. Su frisone orientale est su dialetu chi prus s'agatat in abbas malas e est faeddadu petzi (cun su nùmene de Saterfriesisch) in sa comuna de Saterland in Bassa Sassonia dae belle 1.000.-2.500 pessones. Su frisone, in sa Frìsia orientale, est estintu.
Sa variedade prus biatza est cudda de su frìsian otzidentale, faeddadu in sos Paisos Bassos a curtzu de Leeuwarden dae agiomai 440.000 pessones. De custas, 350.000 sunt de limba mama frisona. Su frìsian otzidentale est reconnotu e tuteladu giai dae su 1956. Sa provìntzia de Frìsia etotu at cambiadu in su 1997 sa denominatzione sua ufitziale, passende dae s'olandesu "Friesland" a su frisone "Fryslân". De non cunfùndere cun su frisian est su chi si narat "Standsfrieso Stadsfrys" ("frìsian de tzitade"), chi est una variante de sa limba olandesa arraighinada in sas tzitades prus mannas de sa Frìsia otzidentale giai dae su de XV sèculos.


text:
BANDU
Sa Sotziedade pro sa limba Sarda (cun su patronadu de Papiros Editziones), promotore e organizadore de s'Editzione 2015 de su CUNCURSU MAX LEOPOLD WAGNER DE LIMBA SARDA, torrat a bandire su Cuncursu, ponende come data de iscadèntzia su 31.7.2016.
Su cuncursu tenet 2 setziones:
SETZIONE 1: Tesis in sardu de cada argumentu o facultade
, Prèmiu 500 € /
SETZIONE 2: Tesis in cada limba de argumentu linguìsticu sardu
, Prèmiu 500 €
Sa matessi tesi podet partetzipare petzi a una setzione. Sas tesis devent éssere istada discùtidas in sos ùrtimos 3 annos acadèmicos, in cale si siat universidade. Sas tesis de sa prima setzione devent giai resurtare comente iscritas TOTU IN SARDU in su mamentu de sa làurea. Non podent èssere presentadas Tesis giai presentadas in àteras editziones de su matessi Prèmiu.
Su testu cumpretu de sa tesi cheret imbiadu, intro de sa data de iscadèntzia, in formadu pdf a:papiros.ed@gmail.com cun totu sos datos personales, annu de làurea, indiritzu e numeru telefonicu. Sos partetzipantes ant a retzire una lìtera eletrònica chi cunfirmat sa cunsinna de sos documentos.
Sos organizadores s'impinnant a non divulgare sos traballos sena su permissu iscritu de s’autore.
Sa detzisione de sa giuria est insindicàbile.
DATA DE ISCADÈNTZIA: 31-7-2016
AUTOFINANTZIAMENTU DE SU PRÈMIU: Sa prima editzione de su Prèmiu est istada finantziada dae sa Comuna de Pasada. Pro custa segunda editzione, amus otentu in Internet s'agiudu de sos Donadores: “Altracultura” sotziedade cooperativa, Assòtziu Culturale “Àndala Noa”, Tonino Bassu, Cristianu Becciu, Lisandru Beccu, Antoni Boe Chiccone, Mario Carboni, Gianni Carta, Adrian Cescje, Diegu Corràine, Marcello Cucca, Francesco Cuccu, Andria Dettori, Martine Faedda, Clara Farina, Gabriele Farina, Antonia Fenu, Maria Floris, Sarvadore Floris, Federicu Francioni, Domìnighe Fumagalli, Giagu Ledda, Franco Marcello, Antoni Marchi, Attilio Mastino, Luz Méndez, Pitzente Migaleddu, Dàvide Mulas Marci, Pretu Murru, Davide Nurra, Maurizio Oggianu, Nino Pala, Larentu Palermo, Gianni Persico, Fabio Pillonca, Gianfranco Pinna, Maria Piras, Bachis Porru, Bibiana Salis, Fabio Solinas, Gianfranco Sollai, Antonello Spiggia, Frantzisca Spiggia, Gianluigi Stochino, Giuanna Tuffu. Amus otentu dae su 28 de abrile a sas primas dies de maju, 1344€, pro premiare sos binchidores de su CUNCURSU WAGNER, ed. 2015 e àteros gastos orgaanizativos.
Su presidente de sa Sotziedade pro sa Limba Sarda
Diegu Corràine
4/2/2016


text:
Publicamus in custa pàgina sos cullegamentos a sitos chi podent dare agiudu in contu de limba, literadura, poesia, archeologia e àteros argumentos cullegados a sa Sardigna.
Ichnussa
(biblioteca digitale de sa poesia sarda)
Sa Gara de Nurachi
(fotografias e vìdeos de sos cantadores a poesia chi faghent gara ogni annu in Nurachi)
FP40
(pro faeddare de sièntzia, economia e finas poesia, e totu in limba sarda)
Blog de Gianfranco Pintore
(archeologia e àteras cosas. Una pèrdida manna, chi s'autore non s'agatet prus pro lu sighire a agiornare, ma su chi at publicadu at a abarrare pro semper)
Monte Prama
(un'àteru bellu blog de archeologia, chi sighit sas orminas de su blog de Gianfranco Pintore)
Il Popolo Shardana
(inoghe puru si faeddat de archeologia)
Sinnos
(contos, cantos, sònnios, logos, gente)


text:
Adventus
Adventus (-us, m.) est tempus liturgicum, quod festam Nativitatis Iesu Christi antecedit.
Tempus Adventus ex dominicis quattuor constat: in parte prima, adventus gloriosus Domini Iesu Christi cogitatur; ex die 17 Decembris primum adventum recordantur, et usque ad 23 decembris in celebratione vesperae hae antiphonae sollemnes ad cantum Magnificat cantantur incipientes voce o:
- 17 decembris: O sapientia
- 18 decembris: O Adonai
- 19 decembris: O radix Jesse
- 20 decembris: O clavis David
- 21 decembris: O oriens
- 22 decembris: O rex gentium
- 23 decembris: O Emmanuel
Violaceus color proprius temporis Adventus est praeter dominicam tertiam, quae "Gaudete" dicta est: hac in die colore roseo uti licet.
Tempus Adventus hodierno sensu saeculo septimo ortum est. Primum in ecclesia occidentali inter quattuor et sex adventus dominicae erant usque ad papam Gregorium Magnum, qui quattuor dominicas constituit. Hic numerus a papa Pio V denique sancitus est.
In ecclesiis orientalibus usque ad hoc tempus, sex adventus dominicae sunt, quae hodiernis temporibus illic etiam nonnumquam adventus corona sex cereis praedita celebrantur.
Et in Ecclesia Catholica Romana et in ecclesiis Protestantium, Adventus tempus exordium anni ecclesiae definit. Finis temporis adventus est pridie Nativitatis.
Pinacotheca[recensere | fontem recensere]
Nexus interni
Nexus externi[recensere | fontem recensere]
- Missale Romanum de festis mobilibus, apud www.intratext.com


text:
Immanuel Kant
Immanuel Kant (Königsberg, 22 abrì 1724 – Königsberg, 12 friaxu 1804) est istètiu unu filòsofu tedescu.
Est unu de is prus esponentis de importu de s'illuminismu tedescu, e antitzipadori - in sa fasi ùrtima de su pensamentu suu - de is elementus fundadoris de sa filosofia idealistica.
Unu de is prus cuntributus mannus de sa dotrina kantiana est su de ai superau sa metafìsica dogmàtica oberendi una arrevolutzioni filosòfica gràtzias a una crìtica de s'arrexoni ca ponit is cunditzionis e is làcanas de is capatzidadis connoscidoras de s'òmini in su campu teorèticu, pràticu e estèticu.
Sa Crìtica de s'arraxoni pura, pubricada in su 1781, definit su metodu de su filosofai chi Kant at umperai sèmpiri, finas in is duas òberas chi sighint (Crìtica de s'arraxoni pràtica e Crìtica de su giudìtziu), comenti puru in àteras òberas fatas a pustis. S'atividadi sua de pensadori pertocat po sa prus parti manna sa gnoseologia, s'ètica e s'arti, ma a giòvunu at tentu puru interessus scentìficus.
S'ipòtesi cosmogònica de sa nebulosa primidia, esposta in su 1755 in s' Istòria universali de sa natura e teoria de su celu (chi issu iat derivau de Buffon), iat tentu fortuna manna e dd'iat fatu connosci puru in su campu de s'astronomia. In su 1796 in Esponidura de su sistema de su mundu Laplace a pustis de càncuna arrevisioni torrat a enuntziai s'ipòtesi.
Biografia[modìfica | edit source]
Kant est nàsciu in su 1724 a Königsberg (Kaliningrad in dii de oi), su de cuatru de noi fillus; sceti cincu de custus lompint a sa pitzinnia. At bìviu sa vida intrea in sa tzitadi innui est nàsciu, insaras capitali de sa Prussia Orientali, chentza de andai mai prus atesu de 150 km de Königsberg. Su babbu, Johann Georg Kant (1682-1746), fiat unu maistu de seddas nadiu de Memel, insaras sa tzitadi prussiana prus cabesusesa (Klaipėda in dii de oi, in Lituania); sa mama, Anna Regina Reuter (1697-1737), fiat una devota de su lastimismu. S'annestru chi at arriciu Kant est siguramenti cunditzionada de is cumbintzionis arreligiosas de sa mama e s'iscritzioni a su Collegium Fridericianum est una cunsighèntzia (su diretori fiat Franz Albert Schultz, unu de is prus esponentis importantis de cussa currenti religiosa). A su collègiu Kant at istudiau meda su latinu, pagu s' aregu antigu (limitau a sa Bibbia) e giai nudda is matèrias scentìficas. In su 1740, Kant ndi bessit de su collègiu po cumintzai is istùdius filosòficus, de teologia e de matemàtica a s'Universidadi de Königsberg, innui est istètiu scienti de Martin Knutzen, maistu de matemàtica e fìsica newtoniana. S'interessu suu po Newton, ma finas po is scèntzias in generali, s'at a acrarai sceti in custu perìodu in s'iscritu "Pensamentus a susu de sa valutatzioni bera de is fortzas bias", aundi Kant s'interessat de su problema de su càrculu de s'energia cinètica de is corpus. Custa est una òbera de sabori illuminìsticu: a intru suu podeus agatai is primus arreferimentus a su dìciu "sapere aude". De su 1747 a su 1754 at tentu esperièntzias comenti pretzetori privau; custus funt is prus annus difitzilis de sa vida sua, innui est custrintu a triballai meda po si guadangiai de bivi. In su 1755 scrufit sa lissèntzia de magister, incàrrigu chi tenit po bìndighi annus. Ancora però no tenit unu stipèndiu fissu (ddu pagant inderetura is istudiantis), e custu fatu ddu òbrigat a triballai meda; preparat cun còidu meda is letzionis suas, amostendi•sii unu maistu bravu e praxerosu a dd'ascutai. In su 1770 at triballau comenti visu-bibliotecàriu in sa Biblioteca Reali, iat pubricau sa Dissertatzioni; unu libru chi ddi at permìtiu de scrufiri sa càtedra de metafìsica e logica a s'Universidadi de Königsberg, innui at triballau fintzas a sa morti lòmpia in su 1804, discinendi cun scrupolosidadi is òbrigus acadèmicus chi teniat puru candu po debilesa dèpia a s'edadi incumintzant a essi tropu grais. Est in custus annus chi preparat e iscrit is òberas suas prus mannas: sa Critica de sa arraxoni pura, sa Critica de sa arraxoni pratica e sa Critica de su giudìtziu. Sa vida de Kant est istètia totu intregada a is atividadis intelletivas, e s'istilu de vida sua est sèmpiri istètiu arregulari e prenu de abitùdinis. Sa dii sua cumintzàt a is cincu de a mengianu, e comenti si ndi pesàt si poniat luegus a triballai, a pustis de ai ismurzau si faiat una passillada e a is dexi torràt a domu po si pausai. No at lassau mai sa tzitadi sua innui est nàsciu, nimancu a pustis de ddu ai tzerriau s'universidadi de Halle chi ddi donàt unu stipèndiu prus artu, unu nùmeru prus mannu de istudiantis e de cunsighèntzia prus importàntzia puru. Cumbintu fiat ca Königsberg fessit su logu ideali po is istùdius suus. S'unicu fatu ca ddu at fatu cumportai in manera diferenti de su costuma de una vida dessintotu donada a is istùdius, fut istetia sa briga tenta cun su guvernu prussianu a pustis de sa sigunda editzioni, pubricada in su 1794, de Religioni me is lacanas de sa simpli arraxoni, ma cun s'incoronadura de Federicu Guglielmu III sa libertadi de stampa benit torrada a ponniri e Kant iscrit a favori de sa libertadi de pentzamentu in sa "Gherra de is facultadis", de su 1798.
Est mortu in su 1804, corpiu de su morbu de Alzheimer, mumutendi «Es ist gut» (Andat beni).
Is operas[modìfica | edit source]
Is operas fundamentalis de Kant funt, in su periodu chi narant "criticu" (dae su 1771 a su 1790): sa Critica de sa arraxoni pura (1781), sa Critica de sa arraxoni pratica (1788) e sa Critica de su Giuditziu (1790).


text:
Poeti di Padria
PIPPINU MELE
______________________________________
Padria - Gurulis Vetus
Poesia dedicada a sa idda sua
Da tres montes bene dominada
Santu Pedru e Zuseppe cun Palatu
die e notte li dana un'oggiada
guardianos de sa 'idda chi b' han fattu
in pese, bene posta e assentada
dae antigos antenados, a fiottu.
Gurulis Vetus l' hana batiggiada
dae lontanos seculos fundada.
Sezida in pese de tres montes
da ogni parte bene assoliada
a corona, faghen bona corte
Nuraghe Longu, Pedredu e Coronada,
a ferru 'e caddu, iscortana sas sortes
de custa 'ntiga idda fentomada,
silenziosa, cumposta e riservada,
da istoricos famosos apprezzada.
Ricca de istoria e monumentos
de antiga memoria e cultura,
richiamu de tennicos espertos
chi hana istudiadu s' istruttura,
agattende preziosos repertos,
ammentu de s' istorica natura,
a Santa Zulia , primmu monumentu,
Santa Rughe, Sant' Antoni e Guventu. Pippinu Mele
Sardigna bella
Poesia dedicada a sa Sardigna
Sarda e accogliente, terra mia,
cantu mi ses cara e geniosa,
cun mizzas de sardos cumpagnia
ti faghimos, ca ses meravigliosa,
de perla italiana sa zinia
ch' isplendede in mare luminosa
s' istella polare, pius famosa,
ammirad' a tie, invidiosa.
Da ogni parte de terra furistera
arrivan pro ti cherrer visitare,
naves' e barcasa a ischiera
approdana e cherene frimmare,
affollan dogni zona costiera
ca tottu sun perlas de ammirare.
Attirende totta custa zente
ses famosa in dogni continente.
Famas de bellesas si tramandene
in dogni populu e generazione,
e chie sa Sardigna cheret bene
li diada attenta protezione,
Custu gioiellu Nazionale,
acclamada perla mondiale.
Su populu sardu generosu
diventede sempre pius famosu.
Finas sos potentes de sa terra
pro unu vertice t' hana seberadu,
pro faeddare de famen' e de gherra
chi hada ogni populu annientadu,
accoglinde piantu e lamentu
de cristianos sempre in turmentu.
Ogni frontiera has superada
e in tottu su mundu ventomada.
Dae su mare totta circundada,
unicu diamante preziosu,
in aneddu de oro incasciada,
raru, in su mundu vanitosu.
Perla brillante, lughe attraente,
da su mundu attiras meda zente,
cun issos arrivet bona intesa
pro haer' in Sardigna ogni ricchesa.
Pippinu Mele
Dedica a Giovanni MasiaDedicada a mie chi appo fattu custu tribagliu...
Chie fidi, e gai bravu, no ischia,
su magu informaticu 'e Padria,
fizzu de Totoi e de Minnia
chi bene tottos duos connoschia,
zente brava de grande simpatia,
rispettados da su populu 'e idda mia,
de onestade rara e virtuosa,
apprezzados dae tottu, in dogni cosa.
In Internet espones medas cosas,
custumenes e antiga ricca istoria,
semplices ma meda decorosas
chi allegran sa vista e sa memoria.
In dogn' angulu e terra prus famosa
has fattu de Padria cronistoria,
perla de Sardigna preziosa,
bella de bellesa grandiosa.
Grande tribagliu bellu e appprezzadu
pro sa idda tua ses faghinde,
Padria a su mundu has illustradu
e fama meritada li ses dende.
Sa bravura chi hasa dimostradu
in onore e simpatia t' est premiende
e dogni paesanu affezionadu
cun s' istima t' hada ringraziadu.
Pippinu Mele
Padria in su coroDedicada a s' amigu Antoni Masia
Lontanu da sa idda e Logudoro,
da giovanu chilchende vida noa,
pro fagher de tribagliu bona proa,
tentende fortuna in terra insoro.
In Busto has postu noa dimora
senza ilmentigare tempos de oro.
Torras a Padria sempre e ancora
ti attirat sa idda incantadora.
Cantos giogos bellos hamos fattu
cun poperos appentos divertinde,
cuntentos e allegros e ridinde,
in sa mente los giutto che ritrattu.
Cun sa boccia de istrazzu in manu
e su chilciu de ferru a tracolla,
currinde in sa piatta carrelana
finzas a su toccu ‘e sa campana.
Dogni festa, giogu e cumpagnia
ti restat in ammentu permanente,
ne' canzellat su bellu continente
s’umile ricordu ‘e pitzinnia.
Sa bellesa no azzerada sa mente
ne cambiat intragna ne' zenia
Padria restat bella e attraente
pius de sa richesa ‘e continente.
Tue chi no l’ hasa ilmentigada
e la tenes in coro custodida,
da sempre amada e preferida
in tottue la mustres aprezzada.
Dogni paesanu cun orgogliu
che a tie la tenzad esaltada
in dogni punt‘e terra ventomada
cun sas mezzus biddas premiada.
Pippinu Mele
Anima gemellaDedicada a mie e a sa femina mia
Como ch’imbetzende has' agattadu
cunfortu cun s’anima gemella,
in coro tou sa femina pius bella
chi fra tottu sas bellas has chilcadu,
issa illuminat s' amore che istella
e tue l' ammiras tottu innamoradu,
cun s' amore torrat sa pitzinnia
pius ancora sa vida in armonia.
Rara e bella sa felitzidade
chi allegrat su coro e dat valore,
ogni cosa ti mustrat cun candore,
ricchesa de s’intrea umanidade,
dogni cristianu peccatore
tentzat bona parte cun bontade,
a tie, chi felice gia' lu sese,
ti ammeret una dose ogni mese.
Pippinu Mele
Sale e binu nouUn po' di sana satira sulla vendemmia
Sale, ti cherzo domandare,
pruite faghes binu druccuradu,
gia' chi tue solu ast batiggiadu
e meritu a niunu cheres dare,
cun duna pitzigada l’ has dosadu
e su gustu giustu reguladu,
cussu si' chi est sale inteligente,
chi allegrat buffadore cumpetente.
Elementu ch' in saporid' e dat gustu
a ogni alimentu e libagione,
pruite no lu pones in cubone
a che ogare s' agru da su mustu.
S' espertu cun grande attenzione
no isbagliat dose ne' portzione.
Su tucaru li faghet de regina
in su regnu de Bacu sa chentina.
Si sa ua est' agra e raspitzosa
oriolu ne' affannu no mi dada,
dae deghe a vinti l'appo altzada
sa gradatzione druche e licorosa,
poi chi sa uddida s' est pasada
e sa feghe in fundu est giagada,
travaso e buffo mustizzolu
chi a coro e mente dat consolu.
Sale salidu non cunfundas
sapore artifitziale de patata,
cun s' aroma naturale de ua fata
ne de ateru pasticciu la cundas.
Su fruttu de Bacccu lassa intatta,
naturale comente Deus l' hat fatta.
Sa inza chi tenes betza e istraca
bogandela dae fundu ca est macca.
Pippinu Mele
Vida e martiriu de Santa ZuliaUn piccolo omaggio alla Santa Patrona di Padria, Giulia Martire...
In Nonza, de Corsica villaggiu,
naschida est Zulia, e fatta manna,
sutta sa legge Diocleziana tiranna
de s' Imperadore prus malvagiu.
Religione proibida in dogni gianna,
amminettada sa fide e su coraggiu.
Su cristianu in Deus credente
no hat timidu mancu su potente.
Sos Benedettinos raccontos
descrittu han de Zulia s' istoria,
martire pitzinna e senza gloria,
ischiava in manu de violentos.
Bendida a Eusebio su mercante,
riccu fra tottu sos paganos,
Zulia, cristiana de vide ardente
servidu hat su padronu umilmente.
Sacrifitzios de pobera ischiava,
umiliada pro sa fide cristiana,
rifiutat sa religione pagana
mai rinuntziende a su digiunu.
Eusebio la cheriad’a mutzere
ma sentza cristianesimu perunu.
"No mi poto cojare cun tegus
ca so gia' cunsagrada a Deus".
Arrivadu a Nonza su prefetto Felice,
organitzadu b’hat festa pagana,
bocchinde tzente de fide cristiana
sentza piedade imbonitrice.
Da sa nave d' Eusebio prelevada,
Zulia, preghende isconsolada,
rifiutat s' invitu a festeggiare
ca sa festa sua fit de pregare.
Felice, indignadu pro su rifiutu,
fatta l' hat benner nanti a pes suos,
pretendinde riverentzia e inchinos,
nendeli chi est padronu assolutu.
Chie no adorait so suos idolos
fit cundennadu e poi mortu.
Zulia, isfidende tortura e morte
rispondet:"M' abbratzo cussa sorte".
Su pretore at cumandadu sa tortura,
pistada cun violentzia e fatta nuda,
cun sos pilos suos appiccada,
puntzonada cun ferru, a iscoradura.
A un' alvure manna fit ligada,
cun sos bratzos abertos pro tortura.
Poi chi sos pilos fin tzedinde
issa in su dolore fit godinde.
Sentza intendet sufferentzia
naraidi, a boghe manna e forte,
"No m' importat sa tortura 'e morte"
ca s' anima est digna 'e vida eterna.
Peraulas de affrontu a s' agutzinu
nanti a su populu indignadu
pro tanta violentzia sambenaria
contra a una pitzinna missionaria.
No ancora cuntentu su tirannu,
diventat sempre pius malvagiu,
contro a tanta fide e coraggiu
ordinadu hat suplitziu pius mannu.
Istratzadu l' han sas tittas da su pettus
e colpadas a sa rocca pro pius dannu.
Sa martire, godinde in su dolore
pregaiat, nende grazie a su Signore.
Isolta da s' alvure, ancora moribunda,
ma sempre implorende sa fide cristiana,
crocifissa e ligada che Gesusu l’hana,
isettende sa morte felice e giocunda.
Sa martire moriat serenamente
cun sa fide in coro forte e profunda.
Cun sos ojos a chelu ringratziende
de sas penas de Cristu chi fit passende.
Vintiduos fi sa die de Maggiu
chi at finidu tottu sas suas penas,
de malvagias agonias terrenas
affrontadas cun esemplare coratgiu.
In s’isola Gorgona est riposende,
in Toscana e Sardigna venerande,
in Padria patrona 'e cheja manna
invocada e venerada in dogni gianna.
Pippinu Mele
Sas animasQuando la gente ingenua credeva che le anime circolavano la notte e visitavano i creduloni. Secondo il racconto del nostro fantasioso personaggio, le anime la prelevarono da casa sua mentre dormiva e la portarono in giro durante la notte, per coprire la sua "fuitina" con le colpe da addebitare alle anime monelle.
Drommida cun sonnu profundu
in d'una notte iscura senza luna,
mi apparin sas animas, e una
mi narada: "Aiò a bider su mundu",
danzende, senza fadiga peruna
in d' unu ballu sardu a giru tundu.
Fora 'e idda mi so agattada
da animas luninosas circundada.
A una pinnetta man bintradu,
de frasca e uda ammuntada,
in terra un' istoggita assentada
e un' anima a treutu impugnadu,
duos corros a forma ciondolada
e su 'e mesu bene adderettadu.
Che un' ae a dossu ses bettada
e totta sa entre hat massaggiada.
Sas animas, sempre silenziosas,
a domo mi ch' ana accumpagnada,
colcada in su lettu man lassada
sognende ancora cussas cosas,
ite sognu bellu apo sognadu
godinde cosas gai misteriosas.
Ischidendemi pero' apo agattadu
su campu elvidu tottu abuttinadu.
Ite m' hat suzessu, mamma mia!
Sas animas m' an fattu giogu feu
comente! A raccontare a babbu meu
chi andada sola a igue no bi fia.
M' han giuttu senza sinnu intreu
sas animas preghende in cunfraria.
Deo poperitta, in su sonnu bi so rutta
e un' anima mi ch' hat caltadu a sutta.
Dogni die sa matta est unfiende
e sa zente curiosa est' ispantada,
domandan cale anima ispiedada
goi male una pizinna es trattende ?
da idda mi so prestu allontanada
e limbas malas lasso critichende.
Sas animas lassamos in pasu
e de faulas tapamos su nasu.
Pippinu Mele
Cane amiguUna bellissima ode al suo piu' caro amico, un piccolo bastardino che lo ama come nessuno sa fare e che non lo tradira' mai!
S' amigu chi tentzo, pius fedele,
est unu cane nanu, bastardinu,
si setzidi affaca e a tamburinu
tzoccat sa coa, mele mele,
ti abbaidat cun oggiu sibillinu
e isettat cumandu sentza fele,
iscultat sa 'oghe e cumprendet
tottu su ghi tue das a intendet.
Amigu meu, caru e silentziosu,
chi mi tenes custante cumpagnia
cun s’amore sintzeru chi cheria,
mi trattas e restas fiduciosu,
siguru, chi no faghes angheria
ne traighimentu feu e disgustosu.
Animale de ratza sana, e categoria,
chi meritas totta sa fiducia mia.
No ses gelosu ne invidiosu,
mancu limbi malu e tramaggiolu,
gia chi cumprendese a bolu
s' intragna de s' omine nodosu,
ti bastada s' oggiada e tue solu
intuis si est sintzeru e rispettosu.
Ti mancat su faeddu solamente
pro mi dare cunfortu permanente.
Dromminde mi sento tranquillu
ca mi faghes guardia sigura,
ti abitzas de ogni ischitzidura
e annusas finamentas su tranellu,
appeddende mi leasa sa druccura
de su sonnu profundu e bellu.
Gratzie cane meu, so orgogliosu
de tenner un amigu affettuosu.
No mi das ingannu e dispiaghere
ne mossu mi lompes a s’ischina,
ne punghes cun limba serpentina
cando ses a palas de su mere.
No abusas de bene materiale
mancu su pius chi dat piaghere.
Amore e rispettu sanu e forte
mantenes fintzas a sa morte.
Sempre siguru e fiduciosu
mi tenes presentzia custante,
cando in allegria abbundante
o puru in angustia, fastitzosu.
Mai mi abbandonas, a sa sorte,
supportu mi dasa, e amorosu,
supiris mancantzia umana e forte.
Mi mancat s’amore fraternu
de s' amigu sintzeru, in eternu.
Pippinu Mele
Annu nouLa prima poesia dell' anno nuovo,
con gli auguri per il tempo che verra',
nella speranza che sia migliore di quello passato...
Cancella sos betzos turmentos,
danos vida noa isperantzosa,
sepulta dogni azione dolorosa
e allontana malos pensamentos.
Danos isperantzia gloriosa,
unu mare de fortunados eventos.
Benessere, paghe e armonia,
isviluppu, tribagliu e allegria.
Dogni poperu torret a godire
una vida sana e dignitosa,
cun sa familia sua virtuosa,
sentza pius miseria de subire.
Dogni die noa e luminosa
illuminet a tottu s' avvenire,
che raggiu de sole illuminante,
su benessere siat dominante.
Annu nou danos cun atzudu
avvenire sanu e radiosu,
cun tottu sias sempre generosu,
a sa miseria faghe de iscudu.
In dogni sufferente dolorosu
torret a bundare su saludu,
ricchesa, amore e fratellantzia
pienet sa vida de abbundantzia.
Pippinu Mele
Immagines biasDedicata al Sig. Antonio Sanna, valido collaboratore di questo sito, per le sue straordinarie immagini e video realizzati.
Cambiende arte e passione
ti mustras fotografu affermadu,
solu e cun grinta as balantzadu
gradinu de futuru campione,
cun immagines de bella visione
seberadu as noa professione.
Inue s' oju frimmat s' obietivu
li dasa bellesa 'e paradisu
e s' immagine aberit su sorrisu,
a dogni forma iscura das colore,
caretzada da s' arte cun amore
lassas frimma de mastru ischivu.
Dogni figura balantzat valore
cando s' arte dada toccu magistrale,
e dogni cosa rendet immortale,
cun s' iscelta de s' angulatzione
e gradu giustu de focalitzazione
cun misura perfetta de lugore.
Dogni panorama est atraente
cando dae altu illuminadu
l' as che magia fotografadu,
su paesaggiu drommidu ancora
lu rendes brillante da s' aurora,
incantadu bellu e surprendente.
Pippinu Mele
Cumpagnos de vidaRicordi passati e realta' si mescolano
in questa malinconica poesia di protesta.
No sun seculos, ma annos passados,
da minore app’ idu e connotu
animales masedos a fiottu,
in dogni domo bene allevados.
In carrela pasculain tottu,
da ogni cristianu rispettados.
In domo, a cadena su mannale,
pro tenner alimentu annuale.
Asfaltu no b’aiat e ne' cimentu,
sas piattas e carrelas tapezadas
de pedras minudas assentadas
da manos espertas de assentu,
una e attera pedra fin ligadas
da terra prelevada a su momentu,
poi chi s’elva frisca fit pigada
da sas puddas beniat pasculada.
Sa pudda criait osos friscos,
alimentu naturale familiare.
Anzones minores de allevare
pro pranzos ispeciales e riccos.
Battos allevados pro caziare
sorighes mannos e picoccos.
Canes guardianos de ogni cosa
e cumpagnia fidele e affettuosa.
Sa moderna ziviltade hat cambiadu
modos e maneras de pensare,
tottu su chi est betzu de cambiare,
s' impedradu bogadu e rinnovadu.
S' animale chi primmu fit richesa
da sa idda in tottue allontanadu.
Dogni sindigu modernu hat decretadu
chi finas dogni cane siat ligadu.
Su cane, animale 'e cumpagnia
giughimos a ispassu a guinzagliu,
palita e busta senza isbagliu,
pro cogliere sa cacca in sa via,
poi chi has finidu su tribagliu,
sa cascasina inue la ponia?
A su Sindigu la devo cunsignare
ca no b'hada cestinos de impreare!?.
Pippinu Mele
Leghista sarduLa satira pungente del poeta sulla
disoccupazione sarda e su come i politici
restano indifferenti. Questa volta sono
andati sotto quelli della Lega Nord!
A chilcare tribagliu
so andadu in continente,
su coro m’est dolente
pro cussu grande isbagliu,
a sa Sardigna su tagliu
cheria dare prepotente,
chilchende e domandende
senza inari e caschende.
Dae Lazio a Lombardia,
dae Puglia a Piemonte,
cun suore in sa fronte
ma tribagliu no nde idia,
in su Veneto ischia
chi b’aiat nou fronte,
avanti tando a domandare
su tribagliu de occupare.
Sa Lega veneta m’hat nadu,
resta inoghe tranquillu
ti ponimos su sigillu
in sa camigia de soldadu,
ses da como arruoladu
in s’esecitu de grillu.
faghes runda da manzanu
cun s’espertu capitanu.
S' istipendiu assiguradu
da sa banca de partidu,
dinari nou chi mai has bidu
tottu in birde coloradu,
su valore raddopiadu
contr’a s’euro inibidu.
Cun nois campas e ingrassas
sentza morrer da sas tassas.
Si cheres mandigare
pische friscu dogni die,
da Renzinu impara e bie
cun cale amu de piscare,
sa trota de adescare
furba meda est de asie.
Da s' espertu trotadore
impara tottu cun onore.
Si ti cheres laureare,
Renzinu est gia' mastru,
t' imparada s' incastru
e s' istrada de leare,
in Italia a istudiare
es tottu unu disastru.
Cun su dollaru leghista
aberis cultura e dogni pista.
Chi ses bravu tribagliante
hat cumpresu ogni leghista,
de armas noas longa lista
ana dadu a printzipiante,
tue solu in cussu istante
diventadu ses armista,
S' istuppa cumpressada
a s' iscolpette l' has armada.
Costruidu s' iscolpette
e armados sos soldados
de valores imbreagados,
coratzados che ariete.
Cun furriolas e sonette
in su fronte ischierados
cun furcones e treutos
pro che ogare sos corrutos.
S' arma lebia es preparada
ma bi cheren sas pesantes,
ruspas mannas che zigantes
cun cannones bene armada,
in silentziu trasformada
pro cumbater sos brigantes,
sas cartuccias garrigadas
da sas elvasa pressadas.
In dogni ruzu capannone
b' ada ruspas e cannones
adattadas da campiones
de moderna inventzione,
sa ucca in proportzione
fatta giusta a sos fogones,
sa cartuccia garrigada
de rotoballa pressada.
A gherrare semos prontos
cun s' armada serenissima,
occupare romanissima
e faghet noos betzos contos
ca sun finidos sos affrontos
Roma bella mia carissima.
Sa repubblica italiana
la faghimoso padana.
Sa giustiscia intrufolona
oju e nasu ch' hat fichidu
in su cannone costruidu,
circundenos sa zona.
Dogni bravu inventore
in galera a San Vittore.
Valorosos sos soldados
innotzentes arrestados.
S' illusione es terminada,
sas armas suterradas
sas bideas cungeladas
e sa trupa licentziada.
Deo fatto sa torrada
a sas terras brugiadas.
Metzus poperu in Sardigna
in custa terra sana e digna.
Fatta l' apo sa torrada
chi da tempus bramaia
sempre in coro nostalgia
de sa terra abbandonada,
como chi l' apo proada
connosco bene sa magia.
Terra mia no ti lasso piusu
fin' a cando bolo a susu.
Pippinu Mele
Amore antiguUna semplice e delicata poesia d' amore,
molto consueta per il nostro poeta...
Cun attenzione do un isguardu
a sas bellesas de donu naturale,
osservende su bellu fiore sardu
in su giardinu immensu floreale,
bido a tie, distinta che istendardu,
criadura de bellesa generale.
Da su sole parias illuminada
che istella brillante corteggiada.
Sos modos e maneras delicadas
ti ponen in risaltu su valore
de sas feminas raras e dotadas
e dogni gratzia tua cun candore.
Sas peraulas bellas misuradas
ti aggiunghen raru pius onore.
Su coro meu as conquistadu
de omine grande innamoradu.
Cando in su reposu sognende,
mi apparis che un’anghela divina,
cun sas alas lughentes e bolende,
che brillante istella mattutina,
sas ateras istellas abbaidende
t’ammiran che una rara santina.
Sonnu chi no poto ilmentigare
pro cantu in sa vida ap’a campare.
Fortuna! Atzuami pro favore
no sias cun megus mai sibillina,
iscaldi su coro de grande amore
de s’amada bella mia signorina,
faghe chi su grande deus sognadore
a issa puru diat bidea carina.
Su sonnu tou bellu cun ardore
s’abbratzet custu grande sognadore.
Amore chi pro como est fantasia
faghe chi si potat realitzare,
appaga dogni mia bramosia
e dami passentzia a ispettare.
Tue gratziosa anima mia
beni prestu a m’abbratzare.
Cun s’amore tou sintzeramente
podimos campare eternamente.
Pippinu Mele
Alas mutzadasQui il nostro poeta descrive
l' avventura fallita di una tentata
carriera politica non andata a buon fine.
Finidu est su olu cumintzadu
che putzone fuidu da su nidu,
in s' aria, trumas mannas as bidu
de ateros chi aian imparadu,
tue cun allenu mai cumpridu
siguru de resesser as proadu.
Poi chi ti parias gia' entultzu,
ciddu ses restadu e ali cultzu.
Brincu e bolu falzu as proadu
dende cuntentu a s' ambitzione,
a politica tenes passione,
paret chi no eppas rinintziadu.
Primmu curridore a sa regione
poi a cunsitzeri degradadu.
Fantinu de punta incoronadu
ma da caddu tind' ana istrampadu.
Intzeniu de grande fantasia,
furbesa groddiana impreadu
cun progettu bene istudiadu
isfidende tottu a marrania.
Dae solu ti sese esaltadu!
Sa politica sonat agonia.
Manc' un' istiddiu bat restadu
de parlamentare gia' sognadu.
Torra a sa campagna amena,
a sa semplice intrada de pastura,
a s' aria sana chi ti dada sa natura
inue no intendes piusu sa sirena.
Onora e rispetta cumpagnia pura,
sintzeru, onestu, e sentza pena.
Como isoladu e sentz' amigos,
inghiriadu solu da nemigos.
De sa bragia bi restat sa chegina
lebia, istuda e incanida,
ca finidu su giru de sa "vida"
riduidi a materia mischina.
S'ambitzione puru foressida
istudat sa fantasia cretina.
S' omine chi no pesada s' atzardu
restat magrone e cun pagu lardu.
Pippinu Mele
RaffiendeNella home del sito c'e' spazio chiamato "Graffio",
proprio perche' a volte viene editato un piccolo
articolo satirico, di protesta sociale, politico,
di cultura generale ecc...ma sempre con una sottile
vena di ironia, possibilmente bonaria.
Sono pochi quelli che rispondono con un "contrograffio"
ma visto che nessuno e' obbligato a farlo, questo e' regolare.
Alcuni invece dicono la loro e vogliono esserci
come la seguente poesia, scritta da un poeta
gia' presente sul sito.
Raffiende cun ungia delicada
dogni die affrontas argumentu
a bortas mi faghede ispaventu
sa proa chi ammustras cunfrontada,
no t' istraccas ne usas istrumentu
mancu presentendela esaltada
narami si est dotte o fortuna
a mie no mi parede lacuna.
Dogni die legginde cuss' istrappu
affrontas argumentos delicados
a caratteres mannos pubblicados
cun la ucca manna e senza tappu,
illustrados de fognas illaccados
chi propinna impreana su zappu,
solu pro aumentu de giornales
ingrassende piu ricos canales.
Cun calma e riflessu esemplare
contraighes s' iscrittu viziadu
ca primmu l' as bene istudiadu
e de cussu ti podes 'antare,
no mi paret meda interessadu
su popolu chi cheres informare,
drommidos che porcu rassu e mannu
in letargu riposan tottu s' annu.
Bella est s' arte de informare
chi tue tenes frimma in coro
e de Padria ses unu tesoro
chi no ischin ancora apprezzare,
non pares unu simile insoro
ne sa limba ti podese adattare,
torrende in dasegus barant' annos
tias poder resesser senz' affannos.
Iscrie sempre ca ti lu imploro
raffias bellas cruas e perfettas
no indubbies sas retro marettas
de sas criticas indignas insoro,
bae sempre pro sas lineas drittas
mancari dromminde siat su moro
sa notizia larga o istrinta
ispriccala sempre a totta grinta.
Pippinu Mele
Binzatteri modernu(Dedicata a tutti quelli che una volta
facevano il vino alla vecchia maniera...)
Sa terra, de nou han rebegliadu
de sa inza bene assoliada,
pro cambiare sa ide pastinada
da s'antigu fattore tribuladu.
Cando sa terra fit zappada
e ogni tenta haiat boltuladu,
a rista in altu, bene assentada,
e ogni pedra accolt' e iscaltada.
Canta fadiga infusta 'e suore
su inzatteri tando b' hat leadu,
pro ogni ide chi b' at pastinadu,
posta cun disizzu e cun amore.
Disizzu de buffare inu famadu,
bonu de gustu e profumadu,
saziendesi senza s' imbreagare
e mai de si devet aghedare.
A seberu poniant su pascale,
simidanu,cannonau,muristellu,
sempre cun aggiunta e muscadellu
cun ogni atter' ua ispeciale,
tottu produidasa in Sardigna
senza maladia originale,
innestada in bide mericana
pro restare sempre fort'e sana.
Sa cura fit semplice e sigura,
cun sulfaru biancu e chegina,
senz' atteru pasticciu de meighina
e aggiunta, de chimica brutura.
Gai naschiat su inu genuinu,
chi endiana in dogni butteghinu,
e ogni imbreaghera fidi sana,
senza punta e conca e malagana.
Sa moderna noa impalcadura
de sa Franza hana copiadu,
sauvignon cun pinot han' innestadu
pro dare a Bacco pius licura.
De ogni calidade chi han mudadu
han devidu adottare noa cura,
s'iscala de sa ua avvelenadu
dogni tazz'e brou contaminadu.
Sa pratica moderna hat cambiadu
impiantu, gustu e assimizzu,
ogni tennicu had' istudiadu
pro dare a su inu modernizzu,
su inzatteri puru had' imparadu
limba e accentu cun fastizzu.
Franzesa o sarda imbreaghera,
sempre sa matessi est sa coghera.
Pippinu Mele
Pintzionadu lamentosu(Una divertente ed ironica poesia di un
pensionato contro questo sistema di potere...)
Finidu est su tempus de godire,
ti bastat su chi has mandigadu,
a sos politicos nd' esseres lassadu
invece de los bidere suffrire.
Como est tottu cantu cambiadu,
su mutzighile ti devese pulire.
Brou cun petta has mandigadu,
oe solu brou fattu 'e dadu.
Tuccadu fis pienendedi sa pantza
e male fisciadu diventende,
como cussu bene ses cubinde
e sa petta in domo est istranza.
Sa paga de su mese ispendinde,
comporaisi dogni pietantza,
oe est diventada pius lantza,
arrangia pantalones a s' istatza.
A dispettu de politicos, mischinos!
sa Caritas ti passada su pranzu,
dogni die pasta asciutta e un aranzu,
ringratziende volontarios cun inchinos.
Onorevoles cun sa faccia 'e bruntzu
cheren in galera impresonados.
sentza lis dare chena e prantzu
e pro frutta sa buccia de s' arantzu.
Tue sighi sempre a pagare
ca s' Italia la devese salvare.
Su sambene ancora deves dare
che soldados in trincea pro gherrare.
Vitu e alloggiu a su parlamentare
a segus de sa grata deven dare,
mancu cussu li faghene pagare
ca b' este pantalone a ripianare.
Su inari de sos piusu miserandos,
impreadu pro torrare miliardos,
trasportadu cun saccos istampados,
imbuggiacadu da politicantes ladros.
Innotzentzia reclaman tottu cantos,
"poperos furfantes disgratziados".
In galera sian tentos sos vigliaccos
de mandigare pane sian istraccos.
Pippinu Mele
Anghelos terrenos(Alcune parole per ricordare i malati e le persone
che dedicano la loro assistenza con
amore e dedizione alle persone sofferenti...)
Cun 'este normale indistinta
viven in sa terra 'e sos mortales,
assistini malaidos, da sos males,
e biden sa pessone senza grinta,
cun amore, passione e dedizione
lis alleviant dolore de ogni chinta.
Anghelos terrenos beneitos,
missionarios chi curant sos aflitos.
Una caretza sintzera affettuosa
ch' isfiorada su chitzu sufferente,
cuntentat fin' a Deus onnipotente
e illuminat sa vida tenebrosa.
Missione santa e cumpetente
chi illebiat dolore a meda tzente.
Ogni malaidu solu e sufferente
bos ringratziat silenziosamente.
Ogni anghelu terrenu est' ispeciale
e dognunu, a modu sou, superiore,
ma su votu lu dada su dolore
de su malaidu, chi restat printzipale,
ca est' issu su veru promotore
chi zudicat e dat votu finale.
Tue missionariu grande attentu,
iscurta sa oghe 'e su lamentu.
Fra medas chi ant collaboradu
sest su pius chi tenzo in cunsideru,
de animu 'onu e coro sinzeru
chi fin' a oe as sempre dimustradu.
Su votu modestu app' assignadu
a chie cun sa fide at ripagadu.
Deus ti mantenzat sanu e forte e
in sa vida tenzast bona sorte.
Pippinu Mele
S' agonia de sa idda mia(Una disamina sulla questione dello
spopolamento e dell' abbandono
dei piccoli paesi come Padria)
Paesanos, in coro so dolente,
leginde notizias de giornales,
istudiu de mentes magistrales
previstu ana sa fua de sa zente
da tottu sas antigas ziviltades
da seculos e seculos presente.
Padria in sas biddas elencadas
tra vint’annos dae totu disertadas.
In s' Universidade de Casteddu
ana bidu custu seriu regressu,
sentza ispaventare dana cunfessu
avvisu a usare su cherveddu,
sa natura a tottu at cunzessu
sas anderas lughentes che isteddu.
Si non bides sa lughe de guida
no ispetes metzoria de vida.
A s'omine at nadu su docente
chi cultza podedessere sa fine,
a metzorare, mente siat incline,
pone cabu e impignu currente.
S' avvisu dadu, seriu e fine
da validu e ispertu vegente.
Sena bocia de cristallu in manu
biet arrivende un uraganu.
Su satellite legede su tempus,
espertos sa vida de cristianos,
gia' chi semus totu in bonas manos
su cunsitzu cunclusu iscultemus.
Guvernare cun decretos istranos
est che filare lana sentza fusu.
Si est beru chi bident s' avvenire
naradenos s' istrada de sighire.
Sa fine de idda millenaria
no devet acabare in desertu,
tue, istudiadu e espertu,
progettali sa fine contraria.
De custa idda faghende cunvertu
torra a la faghet virtuaria.
Sos espertos illustres e guvernu
chi la mantentzant bia in eternu.
Pippinu Mele


text:
Ningún producto
Beatles, The
Cuadro del EP de The Beatles "Twist and Shout"
Cuadro del EP de The Beatles "Hits"
Cuadro del EP de The Beatles "Nº1"
Cuadro del EP de The Beatles "All my loving"
Cuadro del EP de The Beatles "Long Tall Sally"
Cuadro del EP de The Beatles "A Hard Day’s Night" I
Cuadro del EP de The Beatles "A Hard Day’s Night" II
Cuadro del EP de The Beatles "For Sale"
Cuadro del EP de The Beatles "For Sale" 2
Cuadro del EP de The Beatles "Million Sellers"
Cuadro del EP de The Beatles "Yesterday"
Cuadro del EP de The Beatles "Nowhere Man"